Η μεγάλη ευκαιρία του τουρισμού για την Ελλάδα new deal\nHome ΚΟΙΝΟΒΟΥΛΕΥΤΙΚΑ Η μεγάλη ευκαιρία του τουρισμού για την Ελλάδα\nΟ Δημήτρης Μπιάγκης διαβλέπει την μεγάλη ευκαιρία του τουρισμού για την Ελλάδα. Αναφέρεται στην λανθασμένη αντίληψη, που θέλει την ενίσχυση του τουρισμού με δημόσια φροντίδα να είναι κατά κάποιο τρόπο περιττή. new deal\nΟ Δημήτρης Μπιάγκης διαβλέπει την μεγάλη ευκαιρία του τουρισμού για την Ελλάδα. Αναφέρεται στην λανθασμένη αντίληψη, που θέλει την ενίσχυση του τουρισμού με δημόσια φροντίδα, να είναι κατά κάποιο τρόπο περιττή!\nΓια πολλές δεκαετίες ο τουρισμός αποτέλεσε το ισχυρό χαρτί πάνω στο οποίο επένδυσε ετούτη η χώρα. Οι τουριστικές επιχειρήσεις ήταν εκείνες που κατά τη διάρκεια της οικονομικής κρίσης σήκωσαν το τεράστιο βάρος. Πάλεψαν να κρατήσουν ζωντανή μια οικονομία που έμοιαζε να μην διαθέτει άλλα ισχυρά όπλα στην φαρέτρα της.\nΜα είναι γενικώς αποδεκτό, πως σε ελάχιστα σημεία ο τουρισμός αναπτύχθηκε στη βάση ενός στοιχειώδους στρατηγικού σχεδιασμού.\nΓια δεκαετίες ολόκληρες κυριαρχούσε μια γενικευμένη αντίληψη, ότι η ενίσχυση του τουρισμού με δημόσια φροντίδα είναι κατά κάποιο τρόπο περιττή, οι μεν πόροι είναι ανεξάντλητοι και η τουριστική οικονομία αυτοτροφοδοτούμενη. Οι φυσικές ομορφιές και η πλούσια πολιτιστική κληρονομιά μετέτρεψε την πατρίδα μας σ’ έναν από τους κορυφαίους πόλους έλξης τουριστών.\nΤο λάθος πρότυπο του οργανωμένου μαζικού τουρισμού\nΗ ανακάλυψη ετούτου του παραδείσου από τους διακινητές του μαζικού τουρισμού καθιέρωσε τη χώρα μας ως έναν φθηνό και προσιτό προορισμό. Χρηματοδοτήθηκε η δημιουργία φθηνών καταλυμάτων από το σύστημα. Την ίδια στιγμή που η πολιτεία αδιαφορούσε και αδυνατούσε ουσιαστικά να αντεπεξέλθει στην δημιουργία της αντίστοιχης τουριστικής υποδομής.\nΤο πρότυπο του οργανωμένου μαζικού τουρισμού κυριάρχησε ως η εύκολη λύση επενδύοντας στην προβολή των περίφημων 3S (sea, sun, sand). Ο τουρισμός αναπτύχθηκε άναρχα και άπληστα κυρίως στις παράκτιες και νησιωτικές περιοχές τους καλοκαιρινούς μήνες.\nΔημιουργήθηκαν τουριστικά χωριά χωρίς να διαθέτουν τις απαραίτητες υποδομές. Αλλά ούτε και την αναγκαία ταυτότητα με μοναδικό πλεονέκτημα το ότι βρίσκονταν δίπλα στη θάλασσα. Ωστόσο, αυτού του είδους η ανάπτυξη, άρχισε να προκαλεί σοβαρά προβλήματα και η τουριστική δραστηριότητα οδήγησε αρκετές περιοχές στην υπέρβαση της αντοχής του συστήματος.\nΝομοτελειακά, το προϊόν μπήκε στη φάση του κορεσμού, παρουσιάζοντας χαρακτηριστικά όπως έντονη εποχικότητα, χαμηλή ποιότητα υποδομών και υπηρεσιών. Προσέλκυση τουριστών χαμηλού εισοδήματος, χαμηλές τιμές, υψηλή εξάρτηση από τους διακινητές. Χαμηλή πληρότητα, ανεπαρκής εκπαίδευση του δυναμικού, υψηλή χωρική συγκέντρωση.\nΔυο άλλα πρότυπα άρχισαν δειλά – δειλά να αναπτύσσονται ως λύση για την ανατροπή αυτής της κατάστασης, παρουσιάζοντας μια διαφορετική αναπτυξιακή προσέγγιση. Πιο επιλεκτική και εξατομικευμένη, με έμφαση στην ποιότητα και όχι στη ποσότητα. Στηριζόμενα στα ειδικά ενδιαφέροντα των τουριστών και στον διαφορετικό τρόπο των διακοπών. Συγκροτώντας τις ειδικές και εναλλακτικές μορφές τουρισμού που συνδέονται με τις αρχές της αειφόρου ανάπτυξης.\nΗ τουριστική οικονομία πρέπει να επιβιώσει\nΗ κρίση της πανδημίας χτύπησε την επιχειρηματικότητα του τουρισμού περισσότερο από κάθε άλλη. Οι επιχειρηματίες και οι εργαζόμενοι βιώνουν μια πρωτόγνωρη κατάσταση. Ευελπιστώντας να προσαρμοστούν σχετικά γρήγορα στη νέα υγειονομική πραγματικότητα. Ώστε μπορέσουν να περισώσουν ότι μπορεί να διασωθεί από ετούτη τη χαμένη χρονιά, ώστε να μπορέσουν να επιβιώσουν και να σχεδιάσουν με μεγαλύτερη αισιοδοξία την επόμενη που θα είναι κι αυτή δύσκολη.\nΠλέον, η θωράκιση της υγείας από την πολιτεία και ο ρόλος της πολιτείας αποδεικνύεται καθοριστικός και συνυφασμένος με το τουριστικό προϊόν. Κι έτσι κατέρρευσε πανηγυρικά το αίολο επιχείρημα της αντίληψης που κυριαρχούσε για ολόκληρες δεκαετίες.\nΗ τουριστική οικονομία πρέπει να επιβιώσει. Με άμεσα μέτρα στη λογική της μείωσης του λειτουργικού κόστους για τους μήνες της κρίσης, της στήριξης της απασχόλησης. Της εξασφάλισης ρευστότητας και της δυνατότητας γρήγορης «επαναφοράς» μετά την εξομάλυνση της κατάστασης.\nΕιδική μέριμνα πρέπει να ληφθεί για τους εργαζομένους του κλάδου. Χωρίς αυτούς δεν υπάρχει τουριστικό προϊόν.\nΧρειάζεται να απλωθεί ένα δίχτυ προστασίας γύρω τους με διεύρυνση του ταμείου ανεργίας, απαλλαγές και διευκολύνσεις, αλλά και η θέσπιση από την πολιτεία ειδικών κινήτρων, ώστε να μπορούν όσοι δεν απασχολούνται να επιμορφωθούν στα νέα μέσα και εργαλεία της αγοράς, αλλά και στην εκμάθηση νέων ξένων γλωσσών. Μα αυτά δεν είναι τα μόνα που πρέπει να κάνουμε και δεν είναι αρκετά.\nΗ κρίση της πανδημίας μπορεί να γίνει η μεγάλη ευκαιρία\nΗ κρίση της πανδημίας αποτελεί ίσως την καλύτερη ευκαιρία για να μπορέσουμε να εκπονήσουμε ένα νέο τουριστικό στρατηγικό σχέδιο με ορίζοντα δεκαετίας σε στέρεες νέες βάσεις για την υποστήριξη της τουριστικής βιομηχανίας της χώρας.\nΝα θωρακίσουμε το προϊόν με πρωτοβουλίες, ώστε να ελέγξουμε καλύτερα την αγορά και τους διακινητές της, να ενδυναμώσουμε τον ρόλο του Ελληνικού Οργανισμού Τουρισμού που δεν πρέπει να έχει ως μοναδικό του αντικείμενο τη διαφήμιση και προώθηση του προϊόντος αλλά και την τεκμηριωμένη υποστήριξή του, με επιστημονικές μελέτες και αναπτυξιακές προτάσεις για την αναβάθμισή του.\nΝα δημιουργήσουμε τους απαραίτητους εκείνους μηχανισμούς που θα μας βοηθήσουν να θωρακίσουμε επιτέλους το προϊόν μας και να το διαφυλάξουμε (Επιτροπή Κρίσεων, Δημιουργία Τράπεζας Τουριστικών Επενδύσεων).\nΜα κυρίαρχα, να προχωρήσουμε στην εκπόνηση ενός νέου στρατηγικού σχεδίου με όραμα και προοπτική που θα εμπλουτίσει τις δομές και το προϊόν.\nΜε σεβασμό στο περιβάλλον, με εκμετάλλευση των ανανεώσιμων πηγών ενέργειας, με ανάπτυξη εναλλακτικών μορφών τουρισμού, επενδύοντας στα συγκριτικά πλεονεκτήματα του τόπου μας που δεν εξαντλούνται με τον ήλιο, την άμμο και την θάλασσα. Αλλά μπορούν να συνδυάσουν το περιβάλλον με την ιστορία, τον πολιτισμό με την παράδοση και την κουλτούρα της φιλοξενίας που ευδοκιμεί αιώνες σε τούτον τον ευλογημένο τόπο.\nΚι αυτή είναι η πρόκληση και η ευκαιρία που καλούμαστε να εκμεταλλευτούμε.\nΈνας απαισιόδοξος βλέπει μια καταστροφή σε κάθε ευκαιρία. Ένας αισιόδοξος βλέπει μια ευκαιρία σε κάθε καταστροφή.\nΑς εντρυφήσουμε λοιπόν την αισιοδοξία στον κλάδο, όχι με λόγια και υποσχέσεις, αλλά με έργα και ουσιαστικές πρωτοβουλίες.\nPrevious articleΣτόχος μας η προστασία των δικαιωμάτων όλων\nNext articleΤο ψυχορράγημα της αριστερής ιδεολογικής αυταπάτης\nΖει και εργάζεται ως δικηγόρος στην Κέρκυρα και δηλώνει πως γνωρίζει από πρώτο χέρι τα προβλήματα των νησιών μας. Στις εθνικές εκλογές του Ιουλίου 2019 εξελέγη Βουλευτής Κέρκυρας με το Κίνημα Αλλαγής. Όπως αναφέρει ο ίδιος ... «Λέγεται πως οι άνθρωποι εκκινούν από ιδιοτελή κίνητρα για να ασχοληθούν με την πολιτική. Δεν σας κρύβω ότι έχω και εγώ τα δικά μου: Να δω το μικρό γιο μου, τον Σπύρο, να μεγαλώνει και να δημιουργεί σε ένα τόπο που θα δίνει πραγματικές ευκαιρίες στους ανθρώπους του. Και που με τη δική σας… βοήθεια, θα μπορέσω, ίσως, μια μέρα να του εξομολογηθώ ότι ο πατέρας του συνέβαλλε, με τις μικρές του δυνάμεις, σε αυτό. Το Κίνημα Αλλαγής μου έδωσε την ευκαιρία να κάνω κάτι περισσότερο για τον τόπο μου και τους συμπολίτες μου. Θέλω να μοιραστώ αυτή μου την προσπάθεια μου με όσο το δυνατόν περισσότερους από εσάς. Λίγη σημασία έχει αν έχετε σχέση με την πολιτική. Η αγάπη σας για τον τόπο μας μου είναι αρκετή για να ενώσω τις δυνάμεις μου μαζί σας».


» Λάμπρος Μίχος: “Δε σχολιάζω τη συνέντευξη Καπλάνη”… σχολιάζοντας τον Καπλάνη…\nΤο μεσημέρι του Σαββάτου 15 Σεπτεμβρίου, μεταδώσαμε συνέντευξη που έδωσε ο Δήμαρχος της πόλης μας κ. Καπλάνης σε τηλεοπτικό σταθμό, παίζοντας το βίντεο της, ζητώντας στη συνέχεια από τους πιθανότερους διεκδικητές του Δημαρχιακού Θώκου στις επόμενες Δημοτικές εκλογές, να τη σχολιάσουν.\nΑπευθυνθήκαμε για το λόγο αυτό στους κ.κ. Λάμπρο Μίχο, Μιχάλη Γιάγκα και Θεόδωρο Βασιλάκο (εάν τελικά ο τελευταίος, κατέβει αυτόνομος και δε συνεργαστεί με τον κ. Μίχο), και τους ενημερώσαμε και προφορικά.\nΗ πρώτη αντίδραση προήλθε από τον π. Δήμαρχο της πόλης μας κ. Λάμπρο Μίχο, ο οποίος με δήλωσή του στην εφημερίδα μας, αρνείται να το πράξει μέσω της εφημερίδας μας, προτείνοντας παράλληλα ο κ. Καπλάνης να οργανώσει μία δημόσια, ανοιχτή εκδήλωση.\nΟ κ. Μίχος γράφει, όπως θα διαβάσετε στη δήλωσή του που δημοσιεύουμε στη συνέχεια, πως αρνείται να κάνει οποιονδήποτε σχολιασμό της συνέντευξης Καπλάνη, μέσω της ηλεκτρονικής μας εφημερίδας, αλλά τον κάνει και με το παραπάνω, κατά την ταπεινή, ηλεκτρονική μας, άποψη, μέσα από το κείμενο που μας έστειλε…\nΗ ΔΗΛΩΣΗ του κ. ΛΑΜΠΡΟΥ ΜΙΧΟΥ:\nAγαπητέ κ. Βαμβακόπουλε.\nΔιάβασα την εφημερίδα σας και σας προλαβαίνω.\nΣυγχωρήστε με, δεν θα μπω σε παράθυρο της ηλεκτρονικής σας εφημερίδας για να σχολιάσω μία συνέντευξη του κ. Καπλάνη.\nΣε εμένα δεν πρέπει να τίθενται τέτοια ερωτήματα διότι ο κ. Καπλάνης, παγίως, διαφημίζει το έργο μου, αποφεύγοντας να αναφέρει το όνομά μου.\nΑυτή είναι η μόνιμη τακτική του: σφετερισμός των έργων, της προ της θητείας του δημιουργικής περιόδου και επιτήδεια απόκρυψη της δικής του, βλαπτικής για την πόλη, αβουλίας και απραξίας.\nΕπειδή, όμως, όπως γράφετε, θέλει να κοιτάζει τον κόσμο στα μάτια, ζητήστε του να οργανώσει μία δημόσια, ανοιχτή εκδήλωση, στην οποία, παρόντος του, κοιτώντας κι εμένα στα μάτια, θα σχολιάσω και θα αποδείξω, πόσο κακό έκανε στην πόλη μας.\nΚατά τα λοιπά, ο κ. Καπλάνης και αρκετοί άλλοι, που θέλουν ή θα θελήσουν να φτιάξουν τα ρουχαλάκια τους από το μεγαλοπρεπές ένδυμα εκείνης της δημιουργικής περιόδου, να ξέρουν (όπως λέει ο λαός) ότι τα ρούχα πρέπει να τα φοράς, όχι να σε φοράνε.


Λείπει ο Κέιν; Σον-ει ο Γιορέντε! (vid) - Sportsking.gr\nΜε τον Φερνάντο Γιορέντε να σκοράρει και να δίνει και ασίστ στον Σον μέσα σε 7 λεπτά (80'-87'), η Τότεναμ επικράτησε 2-1 με ανατροπή της Γουότφορντ.\n31.01.2019 | 00:26\nΜε τρομερό Φερνάντο Γιορέντε έκανε φοβερή ανατροπή η ομάδα της Τότεναμ. Ο Ισπανός είχε ασίστ στον Σον και γκολ στο τελευταίο δεκάλεπτο (80′-87′) και οδήγησε τους Λονδρέζους στη νίκη με 2-1 κόντρα στη Γουότφορντ, που είχε πάρει κεφάλι στο σκορ στο πρώτο μέρος.\nΗ πρώτη καλή στιγμή στο ματς έγινε στο 9′. Ο Σον σούταρε μετά από ωραία ατομική προσπάθεια, αλλά η μπάλα πέρασε άουτ. Στο 29′ ο Ντεολοφέου πέρασε τη μισή άμυνα της Τότεναμ, όμως το σουτ που επιχείρησε δεν βρήκε στόχο. Εννιά λεπτά αργότερα, οι φιλοξενούμενοι άνοιξαν το σκορ. Μετά από κόρνερ, ο Κάθκαρτ πήδηξε ψηλότερα από όλη την αντίπαλη άμυνα και με κεφαλιά έκανε το 0-1.\nΣτο δεύτερο μέρος τα “Σπιρούνια ανέβασαν ρυθμό. Ο Γιορέντε σπατάλησε δύο πολύ καλές ευκαιρίες, καθώς το σουτ (52′) και η κεφαλιά (63′) που δοκίμασε δεν βρήκαν στόχο. Στο 68′ ο Ρόουζ εξαπέλυσε ένα δυνατό βολέ, αλλά η μπάλα κόπηκε από τους αμυντικούς. Στο 79′ ο Σαξές προσπάθησε να κάνει δύο τα τέρματα της ομάδας του, αλλά το σουτ του πέρασε άουτ. Στην επόμενη φάση η Τότεναμ ισοφάρισε. Ο Γιορέντε βρήκε ωραία τον Σον στην περιοχή και αυτός με συρτό πλασέ νίκησε τον Φόστερ για το 1-1. Επτά λεπτά αργότερα το ματς γύρισε τούμπα. Μετά από σέντρα του Ρόουζ, ο Γιορέντε πρόλαβε τον Φόστερ και με κεφαλιά σημείωσε το τελικό 2-1.\nΜετά από αυτό το αποτέλεσμα, η Τότεναμ είναι τρίτη με 54 βαθμούς μετά από 24 αγωνιστικές και παράλληλα στο -2 από τη δεύτερη Σίτι. Από την άλλη πλευρά, η Γουότφορντ βρίσκεται στην ένατη θέση με 33 βαθμούς.


Τι συμβαίνει με την κατάργηση των likes στο Instagram;\nΜήπως η απόκρυψη των likes είναι πιο κοντά από ποτέ;\nΑπό τον περασμένο Ιούλιο μέχρι και σήμερα 20 εκατομμύρια Ιταλοί χρήστες του Instagram απέχουν από την ικανότητα να βλέπουν πόσα likes συγκεντρώνουν στον λογαριασμό τους οι υπόλοιποι χρήστες του διάσημου κοινωνικού δικτύου.\nΗ γειτονική χώρα από το περασμένο καλοκαίρι συμμετέχει μαζί με άλλες σε μια έρευνα που διεξάγουν τα στελέχη του Instagram ώστε να αποφασίσουν αν θα προβούν στην οριστική διακοπή της εμφάνισης των likes παγκοσμίως.\nΟ ιταλικός Τύπος φαίνεται να συμφωνεί απόλυτα με το συγκεκριμένο μέτρο καθώς όπως αναφέρει η Corriera della Sera, η χώρα τους συμμετέχει σε μια έρευνα ώστε να αποφασιστεί «εάν θα μας απελευθερώσουν από τη σκλαβιά να ελέγχουμε σε πόσους αρέσουμε και του να κρίνουμε τους άλλους ανάλογα με το πόσες καρδούλες συλλέγουν».\nΟι υπόλοιπες χώρες που συμμετέχουν ενεργά στη συγκεκριμένη έρευνα ο Καναδάς από τον περασμένο Μάϊο και στη συνέχεια η Ιταλία,η Αυστραλία, η Βραζιλία και η Νέα Ζηλανδία. Όπως δήλωσε η Tara Hopkins, επικεφαλής δημόσιας πολιτικής του μέσου, το Instagram πρέπει να γίνει ένας χώρος στον οποίο οι χρήστες να εστιάζουν στις φωτογραφίες και τα βίντεο και όχι στο πόσα likes κατάφεραν να συγκεντρώσουν.\nΌπως φαίνεται στις χώρες που δεν είναι εμφανές το ποσοστό των likes, οι χρήστες και ιδιαίτερα οι έφηβοι, που συνήθως αποζητούν περισσότερο την κοινωνική αποδοχή, μοιάζουν πιο χαρούμενοι με αυτή την εξέλιξη. Τι συμβαίνει όμως αν αυτό τελικά ισχύσει με τα επαγγέλματα που έχουν ξεπηδήξει σιγά σιγά μέσα από την συγκεκριμένη πλατφόρμα;\nΑπό ότι φαίνεται τα στελέχη του Instagram ψάχνουν να βρουν τη χρυσή τομή. Το πιο πιθανό είναι σε λίγο καιρό να κοινοποιείται η κάθε ανάρτηση αναφέροντας πως έλαβε «χιλιάδες likes» ή «δεκάδες χιλιάδες likes», ενώ ίσως οι χρήστες να μπορούν εξερευνώντας λίγο παραπάνω να μπορούν να βρουν ακόμα και τον ακριβή αριθμό. Ωστόσο πόσοι από εμάς θα έμπαιναν στη διαδικασία να ψάξουν ιδιαίτερα κάτι τέτοιο αν δεν βρισκόταν μπροστά στα μάτια μας;\nΊσως σε λίγο καιρό να μην φαίνονται τα likes ώστε να μην είναι πλέον ένα τοξικό περιβάλλον για όσους ζουν και αναπνέουν για την αποδοχή που θα λάβουν. Το θέμα είναι όμως και να βοηθηθούν με κάποιο τρόπο τα άτομα που μπορεί να ορίζουν τη ψυχοσύνθεσή τους από το πόσο αποδεκτοί μπορεί να γίνει μια φωτογραφία τους σε κάποιο κοινωνικό δίκτυο.\nΤο πρόβλημα μάλλον εκεί βρίσκεται στην ουσία, όμως οτιδήποτε βοηθάει στην επίλυση του είναι απολύτως σεβαστό και καλοδεχούμενο. Το μόνο που μένει είναι να δούμε την τελική απόφαση αλλά και πότε θα εφαρμοστεί στη χώρα μας καθώς θα έχει σίγουρα ιδιαίτερο ενδιαφέρον.


Εκδήλωση Μνήμης για τον Στρατηγό Νικηταρά | Ενορία Εν Δράσει\nDate: 11 Οκτωβρίου, 2021\nin: Εν Δράσει, Μητρ. Προικοννήσου κ. Ιωσήφ, Video\nΥπήρξε χωρίς καμία αμφιβολία, το διαμάντι του 1821. Ήταν η ζωντανή σημαία των αγώνων, ο φόβος και ο τρόμος των Τούρκων και όλων των εχθρών της Ελλάδος.\nΔέηση για τα 172 χρόνια από τον θάνατο του ήρωα του 1821, Στρατηγού Νικηταρά, τελέσθηκε την Κυριακή 10 Οκτωβρίου, στον Ιερό Ναό Ευαγγελιστρίας Πειραιώς, μετά το πέρας της 1ης θείας Λειτουργίας.\nΣτην ακολουθία του Όρθρου και τη Θεία Λειτουργία χοροστάτησε, ιερούργησε και κήρυξε τον θείο λόγο ο Σεβασμιώτατος Μητροπολίτης Προικοννήσου κ. Ιωσήφ.\nΜετά το τέλος της Θείας Λειτουργίας εψάλη από τον Σεβασμιώτατο, η επιμνημόσυνη δέηση στην προτομή του ήρωα, στον περίβολο του Γηροκομείου Πειραιώς.\nΚατάθεση στεφάνων πραγματοποίησαν, εκ μέρους του Δημάρχου Πειραιά κ. Γιάννη Μώραλη, η Αντιδήμαρχος Οικονομικών Υπηρεσιών κα Αθηνά Γλύκα – Χαρβαλάκου, ο Δήμαρχος Μεγαλόπολης κ. Αθανάσιος Χριστογιαννόπουλος και εκ μέρους του Πολιτιστικού Συλλόγου η «Ενότητα» και της Αδελφότητας Τουρκολεκαίων ο «Νικηταράς» ο κ. Δημήτριος Γιαννακόπουλος.\nΠοίημα αφιερωμένο στον ήρωα, απήγγειλε η ποιήτρια κα Αναστασία Μπελεγρή, ενώ η Φιλαρμονική του Δήμου Πειραιά απέδωσε τιμές καθώς και τον Εθνικό Ύμνο.\nΟ Σεβασμιώτατος, στην ομιλία του αναφέρθηκε στον μεγάλο εθνικό μας ήρωα, που δόξασε όσο λίγοι, το γένος. Υπήρξε ένα από τα λαμπρότερα, τα τιμιώτερα, τα καθαρότερα, τα ηρωικότερα, τα αγιότερα ονόματα των ηρώων της επαναστάσεως.\n«Τον τιμούμε εδώ στην Ευαγγελίστρια, και οι λόγοι είναι γνωστοί. Μία αιτία μεγάλης ντροπής για το επίσημο ελληνικό κράτος. Το οποίο τον εγκατέλειψε στα δυσμάς του βίου του, αβοήθητο.»\nΟ Νικηταράς, συνέχισε ο Σεβασμιώτατος, δεν είχε μόνο την πολεμική αρετή του αρχαίου ήρωα, του Αχιλλέα, αλλά είχε και το χάρισμα να τρέχει. Και γι’ αυτό τον έτρεμαν οι εχθροί, γιατί έτρεχε σαν άγγελος.\nΠρωτίστως, προέρχεται από μία ευσεβέστατη οικογένεια, η οποία γνώρισε και την πίστη της να αγαπά και να σέβεται και την πατρίδα της να αγαπά και να αγωνίζεται και να μάχεται γι’ αυτήν.\nΧαρακτηρίστηκε και ως ο «Αριστείδης» του αγώνα, γιατί όπως και ο αρχαίος εκείνος Αθηναίος, ήταν δίκαιος. Διότι ο Νικηταράς, ήταν η προσωποποίηση της δικαιοσύνης.\nΕίχε και άλλες μεγάλες αρετές, τόνισε, όπως την πλήρη ανιδιοτέλεια και αφιλοχρηματία. Ουδέποτε καταδέχτηκε να πάρει ένα μέρος από τα λάφυρα, κάτι που ήταν νόμιμο, αλλά τα μοίραζε όλα στους στρατιώτες και ο ίδιος έμεινε πάμπτωχος.\nΤιμήθηκε και έγινε μέλος των Εθνοσυνελεύσεων και της πρώτης Βουλής. Σεβόταν τον θείο του, τον Θεόδωρο Κολοκοτρώνη, σαν πατέρα του και ήταν ο υπάκουος υποτακτικός του.\nΔιακρίθηκε σε μια μεγάλη σειρά από μάχες. Και στους εμφύλιους σπαραγμούς, ήταν ο άνθρωπος του Θεού, ο ειρηνικός, που ήθελε να τους συμβιβάσει και να μην σκοτώνει ελληνικό χέρι, Έλληνα.\n«Υπήρξε χωρίς καμία αμφιβολία, το διαμάντι του 1821. Ίσως τον συνόδευαν και οι ευχές του μικρού αδερφού του, του 11χρονου μάρτυρα αγίου Ιωάννη.\nΥπήρξε μέλος της Φιλικής Εταιρείας και της Φιλορθοδόξου Εταιρείας, που αγωνιζόταν να μείνει η Ελλάδα Ορθόδοξη, πιστή στις παραδόσεις της, ελληνική.\nΕκείνοι οι οποίοι ήθελαν τον βίαιο εκφραγκισμό της Ελλάδας, την κυνήγησαν την Φιλορθόδοξο Εταιρεία και βρέθηκε ο Νικηταράς φυλακισμένος επί δύο χρόνια, στα οποία υπέστη αρκετά μαρτύρια.»\nΤο κράτος, του στέρησε ακόμα και την σύνταξη, και γι’ αυτό αναγκάστηκε να επαιτεί, εκεί που βρίσκεται σήμερα ο Ναός της Ευαγγελιστρίας Πειραιώς.\nΌμως, συμπλήρωσε κλείνοντας την ομιλία του ο Σεβασμιώτατος, το έθνος δεν λησμόνησε τον μεγάλο ήρωα, το διαμάντι του 1821. Ήταν η ζωντανή σημαία των αγώνων, ο φόβος και ο τρόμος των Τούρκων και όλων των εχθρών της Ελλάδος.\nΑνακαλούμε στη μνήμη μας τους αγώνες του και τα μαρτύρια του. Γιατί σήμερα δεν είμαστε…\nPrevious : «Μια αγκαλιά τραγούδια»: Μουσική παράσταση στο «ΕΝΟΡΙΑ εν δράσει…»\nNext : «Οικογένεια: Με ανοικτό νου και ανοικτή καρδιά» (π. Αντώνιος Καλλιγέρης, Πάνος Νικολόπουλος, Ηλίας Λιαμής)


Ikarios 1912: 30 Ιουν 2012\nΤου Νίκου Στέλγια\nΣύμφωνα με τις αμερικανικές πηγές, η Μόσχα έχει δρομολογήσει την παράδοση υπερσύγχρονων μαχητικών ελικοπτέρων στην κυβέρνηση της Συρίας. Κατά την άποψη των Αμερικανών αξιωματούχων, την στιγμή που οδηγείται η Συρία σε μια εμφύλια σύρραξη, η υλική υποστήριξη της κυβέρνησης της Συρίας από την Ρωσία είναι μια «άκρως ανησυχητική εξέλιξη», η οποία θέτει σε κίνδυνο την ειρήνη στην Ανατολική Μεσόγειο.\nΗ αμερικανική πλευρά υπογραμμίζει την ιστορική σημασία της ανάπτυξης ρωσικών πυραυλικών συστημάτων λίγα μόλις χιλιόμετρα πιο πέρα από τα σύνορα Τουρκίας – Συρίας και κρούει τον κώδωνα του κινδύνου για το μέλλον της Ανατολικής Μεσογείου.\nΗ ρωσική πλευρά διαφώνησε δημοσίως με την άποψη της αμερικανικής πλευράς και υπογράμμισε ότι η παράδοση των ρωσικών ελικοπτέρων στην Συρία πραγματοποιήθηκε μέσα στα πλαίσια μιας προηγούμενης συμφωνίας Ρωσίας – Συρίας, η οποία υπογράφηκε το 2008, πολύ πιο πριν από το ξέσπασμα της κρίσης στην γειτονική Συρία. Η αμερικανική πλευρά επέλεξε να αγνοήσει την παρατήρηση της ρωσικής πλευράς.\nΤην στιγμή που η Ουάσιγκτον κατηγορούσε την Μόσχα, στα σύνορα Συρίας – Ιορδανίας\nΑναρτήθηκε από Ικάριος Ζήδρος στις 7:38 μ.μ.\nΑναρτήθηκε από Ικάριος Ζήδρος στις 7:16 μ.μ.


Αχ, αυτή η… τρόικα! – Infobasket\nΑχ, αυτή η… τρόικα!\nΟ κακός προγραμματισμός της Τοπικής Ένωσης ΕΟΚ Δωδεκανήσου στο θέμα της ανάπτυξης του μπάσκετ είναι η αιτία που βρίσκεται σ’ αυτή την κακή οικονομική κατάσταση κι όχι οι οικονομικές ατασθαλίες, όπως υποστήριξε ο γενικός γραμματέας της ομοσπονδίας Παναγιώτης Τσαγκρώνης, ο οποίος βρέθηκε στη Ρόδο κι είχε επαφές με τους εκπροσώπους των σωματείων του νησιού. Ο γγ της ΕΟΚ επεσήμανε ότι η ομοσπονδία είχε και έχει τη διάθεση για ενίσχυση, αλλά… ας όψεται η τρόικα, η οποία πλέον κάνει κουμάντο!\n“Θέλουμε να δώσουμε λύσεις, αλλά τα πράγματα δεν είναι ευχάριστα, αφού αποφασίζει πλέον η τρόϊκα. Έχει γίνει συνείδηση σε όλους, ότι η κατάσταση στην οικονομία της Ελλάδας δεν είναι καλή. Κάθε χρόνο οι επιχορηγήσεις της Ε.Ο.Κ. μειώνονται. Μάλιστα στην τελευταία μας συνάντηση με τον συμπατριώτη σας τον κ. Νικητιάδη, τα μαντάτα που προέκυψαν ήταν δυσοίωνα. Μας οφείλονται πολλά χρήματα“, ανέφερε χαρακτηριστικά ο Τσαγκρώνης, που εξήγησε και τους λόγους που δεν είχε βρεθεί άνθρωπος της ομοσπονδίας νωρίτερα στη Ρόδο. “Αυτό οφείλεται στις υποχρεώσεις της Ομοσπονδίας και τις δημοτικές εκλογές”.\nΑναφερόμενος στην οικονομική κατάσταση της Τ.Ε. και κυρίως στο θέμα των οφειλόμενων χρημάτων είπε: “Η Τ.Ε. δεν έχει κάνει οικονομικές ατασθαλίες, απλά έγινε κακός προγραμματισμός λόγω της ευαισθησίας στο κομμάτι της ανάπτυξης. Δεν μπορούμε να σβήσουμε έτσι απλά μία πορεία 22 ετών της Τ.Ε. Δωδεκανήσου. Το θέμα είναι να μειώσουμε τα έξοδα κι αυτό μπορεί να γίνει μόνο με περικοπές των μετακινήσεων”, ενώ πρόσθεσε για το ανδρικό μπάσκετ: “Πρέπει να συμπτύξουμε τα πρωταθλήματα. Συμφωνούμε με την πρόταση σας για τη δημιουργία τριών ομίλων στο ανδρικό πρωτάθλημα. Πρέπει να μειωθούν οι δαπάνες”. Δεν παρέλειψε, πάντως, να χρησιμοποιήσει και σκληρή γλώσσα κατά των διαιτητών Δωδεκανήσου. “Νομίζω ότι οι διαιτητές έχουν καβαλήσει το καλάμι. Πρέπει να καταλάβουν ότι δεν είναι επάγγελμα και να μειώσουν τις απαιτήσεις τους”.\nΤο κλίμα, πάντως, στη συνάντηση κάθε άλλο παρά… ειρηνικό ήταν, καθώς εκπρόσωποι αρκετών σωματείων (Α.Σ.Κ. Ιβίσκος, Γ.Α.Σ. Ιάλυσος, Ελπίδα Πεταλούδων, Ήλιος Ιαλυσού, Κολλέγιο Ρόδου) έκαναν δριμεία επίθεση στον πρόεδρο της Τ.Ε. Δωδεκανήσου Θεοδόση Κολιάδη για την πολιτική που εφαρμόζει αλλά και την πολιτική που ασκεί. Τέθηκε, μάλιστα και θέμα των χρημάτων που πήραν ορισμένα σωματεία του βορείου συγκροτήματος με τον Γιώργο Χατζηκαλημέρη και τον Δημήτρη Δοξάκη να απειλεί με αποχώρηση από την αίθουσα του Δ.Ο.Ν.Α.\nΤο μέλος του Δ.Σ. της Τ.Ε. Δωδεκανήσου και εκπρόσωπος του Διαγόρα Στάμος Καράβας έθεσε την παραίτηση του στη διάθεσή της Ε.Ο.Κ., μετά τα όσα συνέβησαν χθες το βράδυ στην αίθουσα του Δ.Ο.Ν.Α. Ροδίων. Ο πρόεδρος της Τ.Ε. Θεοδόσης Κολιάδης ζήτησε συσπείρωση λέγοντας “θα ήταν το πιο εύκολο πράγμα να πω ότι παραιτούμαι, όλοι μαζί πρέπει να φτιάξουμε την κατάσταση και να προχωρήσουμε ενωμένοι”.\nΗλ. Παπαθεοδώρου: Πρωτάθλημα δύο ταχυτήτων →


Χειμωνιάτικος Σκούφος Grey - GymBeam | GymBeam.gr\nΟ χειμωνιάτικος σκούφος Beanie Grey είναι ένας στιλάτος, unisex σκούφος για το φθινόπωρο και τον χειμώνα\nΟ Χειμωνιάτικος Σκούφος είναι ένας unisex σκούφος που ταιριάζει σε όλους, ο οποίος δεν πρέπει να λείψει από κανέναν αθλητή. Το κομψό σχέδιο με το λογότυπο της GymBeam στο μπροστινό μέρος ταιριάζει τέλεια με όλα τα ντυσίματα. Μπορείτε να τον φοράτε όταν γυμνάζεστε σε εξωτερικό χώρο ή με το καθημερινό σας ντύσιμο. Είναι φτιαγμένος από ακρυλικό, το οποίο διαθέτει παρόμοιες ιδιότητες με το μαλλί. Έχει ευχάριστη εφαρμογή και σας κρατά στεγνούς και ζεστούς ακόμη και τις κρύες, φθινοπωρινές ή χειμωνιάτικες ημέρες.\nνούμερο που κάνει σε όλους και unisex σχέδιο\nΑξιολογήσεις Πελατών Χειμωνιάτικος Σκούφος Grey - GymBeam\nΑξιολογείτε:Χειμωνιάτικος Σκούφος Grey - GymBeam


ΦΙΛΟΞΕΝΟΣ: Βρέθηκε η τέφρα του νεκρού παιδιού που κλάπηκε στη Λεμεσό\nαπό όχημα που ήταν σταθμευμένο στη Λεμεσό την Παρασκευή.\nΣύμφωνα με την Αστυνομία, το κουτί εντοπίστηκε στον αυτοκινητόδρομο Λεμεσού, παρά της έξοδο της Μονής.\nΜάλιστα η Αστυνομία έφτασε στα ίχνη δύο υπόπτων και έχει εκδώσει εντάλματα σύλληψης. Πρόκειται για ελληνοκύπριους ηλικίας 33 και 35 ετών.\nΣημειώνεται πως ,σύμφωνα με τα γεγονότα η οικογένεια- ζεύγος τουριστών- του νεκρού παιδιού κατήγγειλε στην Αστυνομία ότι κλάπηκε η τέφρα από το αυτοκίνητο ενοικιάσεως το οποίο βρισκόταν σταθμευμένο σε χώρο στάθμευσης οχημάτων εστιατορίου στην περιοχή Ακτή Κυβερνήτη.\nΤην φωτογραφία του κουτιού είχε δώσει στη δημοσιότητα.


Η Επιτροπή Επαγγελματικού Αθλητισμού της οποίας πρόεδρος είναι ο κουμπάρος του Υφυπουργού που έσπευσε ταχύτατα να στήσει και να ευλογήσει το θλιβερό σενάριο της πολυιδιοκτησίας, τώρα κρύβεται κι έχει βάλει στην κατάψυξη ένα τεράστιο σκάνδαλο.\nΜε αφορμή το μπούλινγκ του ερυθρόλευκου Τύπου παραιτήθηκε η εφέτης Μαργαρίτα Στενιώτη για λόγους ευθιξίας από την νεοσυσταθείσα επιτροπή εφέσεων της ΕΠΟ, η οποία θα επανεξετάσει και την περίπτωση του ΠΑΟΚ.\n«Η αποκάλυψη για τον ιδιοκτήτη ΠΑΕ της Σούπερ Λιγκ με τις εις βάρος του κατασχέσεις των 26 εκατομμυρίων ευρώ, δημιουργεί την αυτονόητη υποχρέωση στην Επιτροπή Επαγγελματικού Αθλητισμού να ερευνήσει το θέμα. Θα έχει μεγαάλο ενδιαφέρον να πληροφορηθούμε το πόθεν έσχες που κατέθεσε ο συγκεκριμένος ιδιοκτήτης στην ΕΕΑ και με ποιο τρόπο έγινε (αν έγινε) μεταβολή της μετοχικής σύνθεση της ΠΑΕ».\nΔανείζομαι ένα μκρό μέρος από το πρόσφατο εξαιρετικού ενδιαφέροντος και αποκαλυπτικότατο σχόλιο του Κυριάκου Θωμαΐδη, στην οξύτατη δημοσιογραφική διερευνητικότητα του οποίου οφείλεται ότι ήρθε στο φως μια υπόθεση πολύ σοβαρή. Κι αυτό για να προχωρήσω ένα βήμα παραπάνω, εγκαλώντας τον Υφυπουργό Αθλητισμού να μας απαντήσει ποιος είναι ο περί ου ο λόγος ιδιοκτήτης και γιατί μέχρι τώρα η αρμόδια επιτροπή δεν είχε προχωρήσει στα... δέοντα. Κι όταν λέμε η αρμόδια επιτροπή, ασφαλώς εννοούμε εκείνη την επιτροπή που στελέχωσε ο ίδιος βάζοντας πρόεδρο τον κουμπάρο του, και φίλα προσκείμενα στελέχη δίπλα στο ασυναγώνιστο δίδυμο Αρκούδη – Μαρούπα. Αυτή την γραφική παρεούλα που έσπευσε σε χρόνο ρεκόρ και με ταχύτητα φωτός να στηρίξει και να ευλογήσει το θλιβερό σενάριο της πολυιδιοκτησίας σε βάρος του ΠΑΟΚ με τις γνωστές συνέπειες της τιμωρίας αφαίρεσης 7 βαθμών από τον δικέφαλο και του υποβιβασμού της ακριτικής ομάδας.\nΜια απόφαση που την πήρε και την πέταξε στα σκουπίδια το Ανώτατο Αθλητικό Δικαστήριο της Ευρώπης, εκθέτοντας πρωτίστως την Ελλάδα και δευτερευόντως τον Υπουργό με μια επιτροπή έκτρωμα θεμελιωμένη πάνω σε μπάζα. Δεν ξέρω αν έχει την διάθεση (γιατί όχι και τα κότσια) να το κάνει. Εννοώ να μας απαντήσει ποιος είναι ο ιδιοκτήτης ΠΑΕ με το μεγάλο φέσι των κατασχέσεων του. Κι αυτό γιατί όσοι γνωρίζουν (και δεν είναι λίγοι που τον γνωρίζουν) ποιος είναι, υποστηρίζουν πως δύσκολα θα προχωρήσει αυτή η επιτροπή στη διερεύνηση του θέματος.\nΤο όνομα του δεν «προσφέρεται» αλλά και δεν... «προφέρεται» τόσο εύκολα. Στο σχόλιο του ο Κυριάκος Θωμαΐδης αναφερόμενος στην παρελκυστική τακτική της εν λόγω επιτροπής, της οποίας η θητεία λήγει το Νοέμβριο, σημειώνει ότι τα μέλη της κινδυνεύουν να κατηγορηθούν για παράβαση καθήκοντος (αλήθεια υπάρχει κανείς που θα τολμήσει να το κάνει;). Συμπληρώνει ότι αυτή η επιτροπή εκτίθεται στο ευρωπαϊκό αθλητικό δικαστήριο με νομικές ακροβασίες απαράδεκτες. Θα αναρωτηθεί κανείς στη συγκεκριμένη περίπτωση εάν τα ταπεινωμένα και απαξιωμένα από το CAS μέλη αυτής της επιτροπής, έχουν ακόμη αντοχές και κουράγιο για νέες περιπέτειες.\nΗ υπόθεση όπως λέγεται ενδέχεται να έχει σχέση και με δημόσιο χρήμα (πιθανές κρατικές χορηγίες) και εξ αυτού του λόγου θεωρείται βέβαιο ότι θα εμπλακούν στις εξελίξεις τόσο ο Υφυπουργός, όσο και ο πρόεδρος της ΕΕΑ κ. Τζουλάκης. Κύκλοι που παρακολουθούν το θέμα, εκφράζονται πάντως με βεβαιότητα ότι δύσκολα θα βγει η υπόθεση από την «κατάξυψη» που την έχουν βάλει εκείνοι οι οποίοι έχουν και την εξουσία αλλά και την ευθύνη να ενεργοποιήσουν τις διαδικασίες που επιβάλλει ο νόμος. Για την κοινή γνώμη βέβαια η οποία ζητά δικαιολογημένα να μάθει όχι μόνο ποιος είναι ο ιδιοκτήτης με τον πακτωλό των εκατομμυρίων κατασχέσεων σε βάρος του, η υπόθεση όζει δύσοσμα. Συνοψίζοντας θα μπορούσαμε να πούμε ότι η επίσημη αποκάλυψη του ονόματος θα προκαλέσει πραγματικό πάταγο.\nΠροχωρώντας τώρα και ακολουθώντας τα αλλεπαλλήλα εμπόδια που αφορούν τον χώρο της αθλητικής δικαιοσύνης και της διαιτησίας (με τον αρχιδιαιτητή να αντιμετωπίζει σθεναρά και σωστά τα μυρολόγια και το μπούλινγκ των παραγόντων του Ολυμπιακού από τη μια μεριά και από την άλλη όμως να υπόσχεται κατάργηση της ματάκλησης ξένων διαιτητών) ήρθε μια παραίτηση που προκλήθηκε άμεσα στην νεοσυσταθείσα επιτροπή εφέσων της ΕΠΟ. Η εφέτης Μαργαρίτα Στενιώτη υπέβαλλε την παραίτηση της λόγω ευθιξίας μετά από τις επιθέσεις που δέχθηκε - μεθοδευμένες σίγουρα – απο τα ΜΜΕ του Ολυμπιακού. Ως γνωστόν αυτή η επιτροπή θα επανεξετάσει και το θέμα του ΠΑΟΚ. Αντιλαμβάνεστε λοιπόν για ποιους λόγους δεν την ήθελαν οι Πειραιώτες.\nΥΓ1: Γέλιο... και κλαψούρισμα στην κατάθεση Βαγγέλη Μαρινάκη χθες στη μεγάλη δίκη. Όταν ρωτήθηκε αν είναι φίλος του ο Αλέξης Κούγιας ο τρόπος με τον οποίο απάντησε ήταν πραγματικά κωμικός. Η ερώτηση που του έγινε ξεκίνησε από το γεγονός ότι ο ιδιοκτήτης της ΑΕΛ στην πρώτη κατάθεση του, είχε αποκαλέσει το Βαγγέλη Μαρινάλη Χούντα του ποδοσφαίρου και οι δικαστές ασφαλώς ήθελαν να μάθουν τους λόγους της μεταστροφής του Αλέξη Κούγια.\nΟ πρόεδρος των ερυθρολεύκων με μισόλογα το ξεπέρασε, λέγοντας ότι δεν είναι φίλος αλλά περίπου γνωστός, καταλήγοντας στο «συμπαθητικό» συμπέρασμα «πολλές φορές ο Αλέξης είναι και λίγο υπερβολικός». Το να σε αποκαλούν ότι είσαι Χούντα για κάποιους είναι απλά μια υπερβολή. Όσο για τα περιβόητα τηλέφωνα από το Πακιστάν κι εκεί έπεσε πολύ γέλιο.\nΥΓ2: Μετά την εφέτη Μαργαρίτα Στενιώτη παραιτήθηκε και η Άλκηστις Σιαννού, που επίσης εκλέχτηκε ως τακτικό μέλος, στην πρόσφατη ΓΣ της ΕΠΟ, επικαλούμενη προσωπικούς λόγους. Οι «εκκαθαρίσεις» συνεχίζονται...\nΑρθρογραφίες Δημήτρης Μπούζας ΕΕΑ


Το μεταλλικό στοιχείο ψευδάργυρος είναι απαραίτητο για την επούλωση των πληγών, την ανάπτυξη μυών και μαλλιών, και πολλά άλλα. Ωστόσο, μελέτες δείχνουν ότι το 50 τοις εκατό του παγκόσμιου πληθυσμού δεν καταναλώνει αρκετό ψευδάργυρο.\nΠως να καταναλώνετε επαρκή ποσότητα ψευδαργύρου για το δέρμα, τα μαλλιά και το ανοσοποιητικό σας σύστημα\nΚανένα μεταλλικό στοιχείο δεν έχει τόσο ισχυρή επίδραση στο ανοσοποιητικό σύστημα, το δέρμα και τα μαλλιά από τον ψευδάργυρο. Ωστόσο, έως και το 50 τοις εκατό του παγκόσμιου πληθυσμού δεν καταναλώνει αρκετό ψευδάργυρο.\nΤι κοινό μπορούν έχουν η αναπαραγωγή, η επούλωση των πληγών και η ανάπτυξη μυών και μαλλιών; Όλα τους χρειάζονται το μεταλλικό στοιχείο ψευδάργυρο για να λειτουργήσουν σωστά! Χωρίς ψευδάργυρό, οι ώρες άσκησης στο γυμναστήριο θα ήταν ένα πλήρες χάσιμο χρόνου, η παραγωγή σπέρματος θα ήταν χαμηλής προτεραιότητας και δεν θα μπορούσατε να αναπτύξετε τρίχες. Αλλά ευτυχώς, ο ψευδάργυρος βρίσκεται σε κάθε κύτταρο του οργανισμού σας - ακόμα και αν δεν βρίσκεται σε επαρκείς ποσότητες για μερικούς ανθρώπους.\nΤι να περιμένετε από αυτό το άρθρο\nΨευδάργυρος: Ο μεταλλικός ψευδάργυρος εκπληρώνει πολυάριθμες εργασίες: Από την ανάπτυξη των μαλλιών μέχρι την ενίσχυση του ανοσοποιητικού συστήματος. Ο ψευδάργυρος μας επιτρέπει επίσης να βλέπουμε καλά!\nΤρόφιμα: Οι καλύτερες πηγές ψευδαργύρου περιλαμβάνουν τα στρείδια, το τυρί ένταμ, τα αυγά κοτόπουλου και τους ξηρούς καρπούς. Τα έντερά μας μπορούν να επεξεργαστούν καλύτερα τον ψευδάργυρο από τις ζωικές τροφές από ότι απ' τις φυτικές τροφές.\nΑιτίες για την ανεπάρκεια ψευδαργύρου: Τα αθλήματα, το άγχος και οι χρόνιες φλεγμονώδεις παθήσεις των εντέρων οδηγούν σε διακυμάνσεις της ισορροπίας του ψευδαργύρου. Οι έγκυες και οι θηλάζουσες γυναίκες μπορεί επίσης να αναπτύξουν έλλειψη ψευδαργύρου αν δεν αντισταθμίζουν τις απώλειες τους με αυξημένη πρόσληψη ψευδαργύρου. Οι άνθρωποι που καταναλώνουν μόνο φυτικά τρόφιμα τείνουν να καταναλώνουν ανεπαρκείς ποσότητες ψευδαργύρου.\nΣυμπτώματα ανεπάρκειας ψευδαργύρου: Εάν ο οργανισμός δεν τροφοδοτείται με επαρκείς ποσότητες ψευδαργύρου, μπορούν να προκύψουν προβλήματα στην επούλωση των πληγών και την όραση. Η ανεπάρκεια ψευδαργύρου μπορεί επίσης να οδηγήσει σε διάρροια και αυξημένη ευαισθησία σε λοιμώξεις.\nΑντιμετώπιση της ανεπάρκειας ψευδαργύρου: Εάν διαγνωστεί έλλειψη ψευδαργύρου, μπορείτε να αλλάξετε τη διατροφή σας ή να λάβετε συμπληρώματα ψευδαργύρου.\nΠλεόνασμα ψευδαργύρου: H υπερβολική ποσότητα ψευδαργύρου είναι επιβλαβής για τον οργανισμό! Υψηλότερες ποσότητες για μεγαλύτερο χρονικό διάστημα οδηγούν σε έμετο, διάρροια και απώλεια τρίχας. Ένα πλεόνασμα ψευδαργύρου μπορεί επίσης να εμποδίσει την απορρόφηση άλλων μεταλλικών στοιχείων.\nΨευδάργυρος και κρυολογήματα: Το αν ο ψευδάργυρος μπορεί πραγματικά να ανακουφίσει ένα κρυολόγημα δεν έχει πλήρως αποδειχθεί επιστημονικά. Όμως, η λήψη ψευδαργύρου μπορεί να συμβάλει στη μείωση του χρόνου που χρειάζεται για την ανάρρωση από ένα κρυολόγημα.\nΟ ψευδάργυρος είναι αναγκαίος για μια καλή υγεία - αναλαμβάνει εργασίες σε κάθε κύτταρο του οργανισμού. Δεδομένου ότι ο οργανισμός σας δεν μπορεί να παράγει από μόνος του το απαραίτητο αυτό ιχνοστοιχείο, θα πρέπει να το καταναλώνετε καθημερινά μέσω της τροφής. Ο οργανισμός περιέχει συνολικά δύο έως τρία γραμμάρια ψευδαργύρου. 1,5 mg αποθηκεύεται στους μύες σας το οποίο είναι και το μεγαλύτερο ποσοστό αποθηκευμένου ψευδαργύρου.\nΕίναι καλό να γνωρίζετε: Κατά μέσο όρο, ένα άτομο χάνει καθημερινά τρία έως τέσσερα mg ψευδαργύρου μέσω κοπράνων και ούρων. Με τον τρόπο αυτό, το έντερο και τα νεφρά παρεμποδίζουν ένα πλεόνασμα ψευδαργύρου. [1, 2].\nΤι αποτέλεσμα έχει ο ψευδάργυρος στον οργανισμό;\nΩς αποκαλούμενο συνένζυμο (βοηθητικό μόριο), ο ψευδάργυρος αποδεικνύεται ότι είναι πολύπλευρος. Ο ψευδάργυρος επιτρέπει στα μαλλιά να αναπτυχθούν και στα τραύματα να επουλωθούν. Μετά το φαγητό, βοηθάει το πάγκρεας να παράγει ινσουλίνη, η οποία μειώνει το σάκχαρο του αίματος. Ο ψευδάργυρος διεγείρει επίσης την παραγωγή τεστοστερόνης και ενεργοποιεί ορισμένες πρωτεΐνες για την ανάπτυξη των μυών. Εάν κύτταρα του οργανισμού είναι κατεστραμμένα, ο ψευδάργυρος υποστηρίζει την κυτταρική διαίρεση να δημιουργήσει νέα κύτταρα. Ο ψευδάργυρος βοηθάει στην οικοδόμηση του ανοσοποιητικού μας συστήματος και επομένως είναι ιδιαίτερα σημαντικός στα πρώτα χρόνια της ζωής[2, 3].\nΜαζί με το μεταλλικό στοιχείο σελήνιο, ο ψευδάργυρος δεσμεύει τα βαρέα μέταλλα όπως τον μόλυβδο, που συσσωρεύονται στον οργανισμό σας. Το μεταλλικό στοιχείο και τα βαρέα μέταλλα σχηματίζουν ένα αδιάλυτο σύμπλοκο στο οποίο τα βαρέα μέταλλα χάνουν τις τοξικές τους επιδράσεις. Με τον τρόπο αυτό, τα μεταλλικά στοιχεία προστατεύουν τον οργανισμό σας, και ειδικά τα νευρικά κύτταρα, από βλάβες που προκαλούνται από βαρέα μέταλλα.\nΤο γνωρίζατε; Εάν δεν υπήρχε καθόλου ψευδάργυρος στον οργανισμό σας, δεν θα είχατε τη δυνατότητα να παράγετε το ένζυμο αλκοολική αφυδρογονάση. Το ένζυμο αυτό διασπά το αλκοόλ. Χωρίς την αλκοολική αφυδρογονάση, κάθε ποτήρι κρασιού που θα καταναλώνατε θα οδηγούσε σε δηλητηρίαση από το αλκοόλ.\nΨευδάργυρος και οι αισθήσεις σας\nΜια έλλειψη ψευδαργύρου μπορεί να αποδυναμώσει την αίσθηση της όσφρησης. Ορισμένοι ερευνητές υποψιάζονται ότι ο ψευδάργυρος παίζει ρόλο σε αυτή. Η όραση μας εξαρτάται επίσης κατά μεγάλο βαθμό από τον ψευδάργυρο: Το ιχνοστοιχείο υποστηρίζει τη μεταφορά της βιταμίνης Α από το συκώτι στον αμφιβληστροειδή του ματιού. Χωρίς τη βιταμίνη Α, τα μάτια μας δεν μπορούσαν να αντιληφθούν το φως. Με άλλα λόγια, δεν θα μπορούσαμε να δούμε[6, 7].\nΠοια είναι η ημερήσια απαίτηση σε ψευδάργυρο;\nΣύμφωνα με τις συστάσεις του Γερμανικού Συλλόγου Διατροφής, οι άντρες θα πρέπει να καταναλώνουν δέκα mg ψευδαργύρου την ημέρα, ενώ οι γυναίκες θα πρέπει να καταναλώνουν μόνο επτά mg. Κατά τη διάρκεια της εγκυμοσύνης, η ημερήσια απαίτηση αυξάνεται σε δέκα mg, καθώς η μητέρα παρέχει στο έμβρυο ψευδάργυρο και χάνει μεγάλες ποσότητες λόγω της έντονης επιθυμίας για ούρηση. Οι θηλάζουσες μητέρες έχουν αυξημένη ανάγκη έντεκα mg, επειδή χορηγούν ψευδάργυρο στο παιδί τους μέσω του μητρικού γάλακτος .\nΤα Αμερικανικά Εθνικά Ινστιτούτα Υγείας συνιστούν μια παρόμοια, ελαφρώς υψηλότερη πρόσληψη ψευδαργύρου - οκτώ mg την ημέρα για ενήλικες γυναίκες και έντεκα mg για άντρες και έγκυες γυναίκες.\nΤόσο τα ζωικά όσο και τα φυτικά τρόφιμα τροφοδοτούν τον οργανισμό με ψευδάργυρο. Ωστόσο, τα ζωικά προϊόντα περιέχουν σημαντικά μεγαλύτερο αριθμό ψευδαργύρου κατά μέσο όρο. Ταυτόχρονα, ο οργανισμός σας μπορεί να απορροφήσει ψευδάργυρο από ζωικά τρόφιμα πολύ καλύτερα από ότι από φυτικά τρόφιμα .\nΠοσότητα ψευδαργύρου σε mg ανά 100 γραμμάρια\nΣτρείδια, φύτρα σιταριού, πίτουρο σιταριού\nΤυρί ένταμ, Ελβετικό έμενταλ, αυγά κοτόπουλου. Χοιρινό συκώτι, μοσχαρίσιο κρέας. Ηλιόσποροι, λιναρόσπορος, αλεύρι σόγιας, σκόνη κακάο\nΤυρί tilsiter, γκούντα, παρμεζάνα.\n, σίκαλη, σιτάρι, κριθάρι, κεχρί, βρώμη, κινόα.\nΑρακάς, φακές, φασόλια.\nκαρύδια Βραζιλίας, φιστίκια. Καρύδια, σπόροι τσία\nΤροποποιήθηκε σύμφωνα με τον: "Πίνακα τροφίμων για καθημερινή χρήση. Ο μικρός εμπειρογνώμονας Kraut".\nΤο λεπτό σας έντερο δεν μπορεί να απορροφήσει το 100 τοις εκατό του ψευδαργύρου από τα τρόφιμα. Απορροφά 40 τοις εκατό από το κρέας, το γάλα και το τυρί, ενώ το ποσοστό για τα λαχανικά και παρόμοια τρόφιμα είναι 20 τοις εκατό.\nΑνεπάρκεια ψευδαργύρου - Αιτίες\nΗ ανεπάρκεια ψευδαργύρου σχετίζεται με διάφορα προβλήματα υγείας και κινδύνους. Ειδικά τα παιδιά θα πρέπει να εφοδιάζονται με επαρκείς ποσότητες του μεταλλικού στοιχείου: Μια ανεπάρκεια οδηγεί σε διάρροια και πνευμονία - οι οποίες είναι οι συχνότερες αιτίες θανάτου για παιδιά ηλικίας κάτω των πέντε ετών παγκοσμίως[12-15].\nΗ κλιματική αλλαγή μπορεί να έχει αρνητικό αντίκτυπο στην προμήθεια ψευδαργύρου: λόγω των υψηλών εκπομπών διοξειδίου του άνθρακα, η περιεκτικότητα σε ψευδάργυρο στις τροφές μας λέγεται ότι έχει μειωθεί σημαντικά. Φυτικά και ζωικά τρόφιμα που εισάγονται από τη Νοτιοανατολική Ασία ή τη Νότια Αφρική επίσης περιέχουν μικρότερες ποσότητες ψευδαργύρου επειδή το χώμα τους περιέχει λιγότερο ψευδάργυρο.\nΠοιες είναι οι αιτίες της έλλειψης ψευδαργύρου;\nΕάν ιδρώνετε πολύ, είτε κατά τη διάρκεια άσκησης ή σε ζεστό καιρό, θα χάνετε πολύ ψευδάργυρο μέσω του ιδρώτα - θα πρέπει να αντισταθμίσετε αυτές τις απώλειες με μια ισορροπημένη διατροφή. Μια δίαιτα για χορτοφάγους ή vegans μπορεί επίσης να οδηγήσει σε έλλειψη, καθώς το λεπτό έντερο απορροφά λιγότερο ψευδάργυρο από τις φυτικές τροφές. Εάν πάσχετε από κάποια χρόνια φλεγμονώδη νόσο του εντέρου (ελκώδης κολίτιδα, νόσο του Crohn) , η ικανότητα απορρόφησης των θρεπτικών ουσιών στο έντερο θα έχει μειωθεί. Το μόνιμο στρες μπορεί επίσης να προκαλέσει ανεπάρκεια σε ψευδάργυρο[9, 16].\nΓνωρίζατε ότι τα άτομα με σακχαρώδη διαβήτη παρουσιάζουν υψηλό κίνδυνο εμφάνισης έλλειψης ψευδαργύρου; Τα υψηλά επίπεδα σακχάρου στο αίμα οδηγούν σε συχνή ούρηση: οι διαβητικοί με ανεπαρκή προσαρμογή αποβάλλουν πολύ περισσότερο ψευδάργυρο με τα ούρα τους [9, 11].\nΑντι-θρεπτικές ουσίες σε φυτικά τρόφιμα\nΠαρόλο που τα δημητριακά, οι ξηροί καρποί και τα όσπρια περιέχουν ψευδάργυρο, περιέχουν επίσης τις λεγόμενες αντι-θρεπτικές ουσίες. Αυτές οι ουσίες εμποδίζουν τα έντερα να απορροφούν σωστά τον ψευδάργυρο. Αυτή η ομάδα ουσιών περιλαμβάνει :\nΤο φυτικό άλας στα δημητριακά ολικής αλέσεως (εξαίρεση: ψωμί με προζύμι)\nΤο φωσφορικό άλας στην κόκα κόλα, το κρέας και το ψάρι\nΤην ιστιδίνη στα γαλακτοκομικά προϊόντα\nΤο οξαλικό άλας στο σπανάκι, το ραβέντι και το παντζάρι\nΤην τανίνη στο κρασί, το μαύρο και το πράσινο τσάι\nΤο φυτικό άλας σχηματίζει αδιάλυτα σύμπλοκα με τον ψευδάργυρο, και έτσι ο ψευδάργυρος δεν μπορεί να δράσει στον οργανισμό. Για να μειώσετε την περιεκτικότητα σε φυτικό άλας, μπορείτε να να μουλιάσετε τα σιτηρά αρκετές ώρες πριν την προετοιμασία.\nΕίναι καλό να γνωρίζετε: Η απαίτηση σε ψευδάργυρο των ανθρώπων που τρέφονται αποκλειστικά με φυτική διατροφή αυξάνεται κατά 50 τοις εκατό. Τα φυτικά τρόφιμα περιέχουν τα αντι-θρεπτικά συστατικά, και γι 'αυτό το λόγο απορροφούνται δυσκολότερα.\nΟ ψευδάργυρος λειτουργεί σε ολόκληρο τον οργανισμό και έτσι μια έλλειψη θα προκαλέσει δυσφορία σε όλες τις πιθανές περιοχές του. Αν λείπει ψευδάργυρος από τον οργανισμό, τα τα μαλλιά σας μπορεί να πέσουν και τα νύχια σας ενδέχεται να γίνουν εύθραυστα. Τα επιπλέον συμπτώματα είναι:\nΚακή νυχτερινή όραση, μειωμένη αίσθηση οσμής\nΚόπωση, καταθλιπτική διάθεση\nΑυξημένη ευαισθησία σε λοιμώξεις, διάρροια\nΣοβαρή απώλεια βάρους, μυϊκές κράμπες\nΑνεπάρκεια ψευδαργύρου - αντιμετώπιση\nΗ βέλτιστη παροχή ψευδαργύρου είναι θέμα σωστής διατροφής. Μπορείτε να την ελέγξετε αν γνωρίζετε ποια τρόφιμα περιέχουν ψευδάργυρο και από ποιες πηγές μπορεί να τον απορροφήσει ο οργανισμός σας. Όταν πρόκειται για κατανάλωση συμπληρωμάτων, τα πράγματα γίνονται πιο περίπλοκα. Υπάρχουν μεγάλες διαφορές στην ποιότητα και κατά συνέπεια στο πόσο καλά απορρόφα ο οργανισμός τα σκευάσματα.\nΠολύ σημαντικό: Μη χρησιμοποιείτε σκευάσματα μέχρι να επαληθευτεί μια έλλειψη ψευδαργύρου. Διαφορετικά, διατρέχετε τον κίνδυνο πλεονάσματος ψευδαργύρου !\nΘρεπτικές ουσίες για καλύτερη απορρόφηση ψευδαργύρου\nΟι ζωικές πρωτεΐνες υποστηρίζουν την απορρόφηση του ψευδαργύρου. Μαζί, σχηματίζουν ένα σύμπλοκο το οποίο ο οργανισμός μπορεί να χρησιμοποιήσει πολύ καλά. Άλλες θρεπτικές ουσίες που προάγουν την απορρόφηση ψευδαργύρου περιλαμβάνουν:\nΤην ιστιδίνη στα αμύγδαλα, τα φιστίκια, το μοσχαρίσιο και το χοιρινό κρέας\nΤην μεθειονίνη στα κουάρκ, τα αμύγδαλα, το μπακαλιάρο, το σκουμπρί και τον τόνο\nΤην κυστεΐνη στα αμύγδαλα, τα φιστίκια, το μοσχαρίσιο και το χοιρινό κρέας\nΤο κιτρικό οξύ στα μήλα, τα αχλάδια, τα μούρα και τα εσπεριδοειδή\nΕάν έχετε αποδεδειγμένη έλλειψη ψευδαργύρου, τα σκευάσματα ψευδαργύρου μπορούν να βοηθήσουν. Τα σκευάσματα ψευδαργύρου μπορούν να βρεθούν σε οποιαδήποτε μορφή μπορείτε να φανταστείτε: Αναβράζοντα δισκία, σκόνη, κάψουλες, παστίλιες, σταγόνες ή αλοιφές. Αυτό που κάνει ένα σκεύασμα ψευδαργύρου καλό δεν είναι ο τύπος σκευάσματος αλλά η ένωση ψευδαργύρου που περιέχει. Ο ψευδάργυρος υπάρχει μόνο σε συνδυασμό με άλλες ουσίες οι οποίες θεωρείται ότι βελτιώνουν την απορρόφηση ψευδαργύρου .\nΣημαντικό: Εκτός από τα συνήθη σκευάσματα μπορείτε επίσης να αγοράσετε ρινικά σπρέι που περιέχουν ψευδάργυρο. Ωστόσο, δεν συνιστώνται. Τα ρινικά αυτά σπρέι μπορούν να οδηγήσουν σε αλλοίωση και στη χειρότερη περίπτωση σε απώλεια της αίσθησης της οσμής.\nΠοια χημική ένωση ψευδαργύρου είναι η καλύτερη;\nΑρκετές μελέτες υποδεικνύουν ότι οι ακόλουθες ενώσεις ψευδαργύρου έχουν τη βέλτιστη βιοδιαθεσιμότητα[18-25]:\nΨευδαργυρική ιστιδίνη - η μόνη ένωση χωρίς παρενέργειες\nΘειικός ψευδάργυρος - αποτελεσματικός μόνο όταν λαμβάνεται με άδειο στομάχι\nΗ βιοδιαθεσιμότητα περιγράφει το πόσο καλά απορροφά ο οργανισμός σας μια θρεπτική ουσία και στη συνέχεια πόσο καλά μπορεί να χρησιμοποιηθεί στον οργανισμό σας.\nΤα μεταλλικά στοιχεία ανταγωνίζονται μεταξύ τους και μπορούν να εμποδίσουν το ένα το άλλο να εισέλθει στην κυκλοφορία του αίματος μέσω του λεπτού εντέρου. Τα σκευάσματα ψευδαργύρου μπορούν να μειώσουν την επίδραση των αντιβιοτικών και των ρευματικών φαρμάκων όπως η πενικιλλαμίνη και των διουρητικών όπως τα θειαζιδικά διουρητικά. Ως εκ τούτου, συνιστάται η χρήση σκευασμάτων ψευδαργύρου λίγες ώρες πριν ή μετά τη λήψη αυτών των φαρμάκων.\nΨευδάργυρος και Βιοτίνη\nΤα σκευάσματα ψευδαργύρου προστίθενται συχνά στη βιοτίνη. Η βιταμίνη αυτή συμμετέχει επίσης στην ανάπτυξη των μαλλιών. Μια έλλειψη σε βιοτίνη μπορεί να οδηγήσει σε απώλεια μαλλιών. Ο ψευδάργυρος αυξάνει επίσης τη δραστηριότητα της βιοτίνης, και γι’ αυτό είναι λογικό να λαμβάνονται μαζί. Μέσα από τη διατροφή σας, καταναλώνετε βιοτίνη σε μορφή προϊόντων ολικής αλέσεως, μανιταριών και κρέατος..\nΟ οργανισμός δεν μπορεί να απορροφήσει οποιονδήποτε αριθμό μεταλλικών στοιχείων ταυτόχρονα επειδή το ένα παρεμβαίνει στην απορρόφηση του άλλου. Επομένως, δεν πρέπει να λαμβάνετε ταυτόχρονα τα ακόλουθα σκευάσματα: Σίδηρο, ασβέστιο και χαλκό. Οι ερευνητές ανακάλυψαν ότι ο σίδηρος δεν απορροφάται για μεγάλο χρονικό διάστημα αν λαμβάνονται ταυτόχρονα μεγάλες ποσότητες ψευδαργύρου.\nΨευδάργυρος και δερματικές διαταραχές\nΟ ψευδάργυρος γίνεται όλο και πιο δημοφιλής στην δερματολογία (ιατρική του δέρματος). Οι δερματολογικές μελέτες έχουν δείξει ότι ο ψευδάργυρος βοηθά στη θεραπεία δερματικών παθήσεων όπως οι ρόζοι, η ακμή, η ροδόχρους ακμή και το βασικοκυτταρικό καρκίνωμα. Ο ψευδάργυρος χρησιμοποιείται εξωτερικά (τοπικά), δηλαδή με τη μορφή αλοιφών και κρεμών, ή μέσω του στόματος, δηλαδή ως δισκία.\nΑκόμα και η βιομηχανία καλλυντικών χρησιμοποιεί ψευδάργυρο: Αντηλιακά και σαμπουάν κατά της πιτυρίδας περιέχουν ψευδάργυρο ως πρόσθετη προστασία από την υπεριώδη ακτινοβολία και για την καταστολή της πιτυρίδας. Το μεταλλικό στοιχείο μειώνει επίσης τη λιπαρότητα του δέρματος. Το λιπαρό δέρμα είναι ένα ιδανικό μέρος για την αναπαραγωγή των βακτηρίων, τα οποία μπορούν να οδηγήσουν σε μολύνσεις - ειδικά εάν το ανοσοποιητικό σύστημα είναι εξασθενημένο από μία έλλειψη ψευδαργύρου..\nΕίναι καλό να γνωρίζετε: Οι αλοιφές ψευδαργύρου με οξείδιο του ψευδαργύρου μπορούν να βοηθήσουν στα ηλιακά εγκαύματα. Το οξείδιο του ψευδαργύρου βοηθά το κατεστραμμένο δέρμα να αναγεννηθεί!\nΔεν αποτελεί μόνο ή έλλειψη ψευδαργύρου κίνδυνο για την υγεία σας. Η υπερβολική ποσότητα ψευδαργύρου μπορεί επίσης να σας βλάψει. Ένα ανώτατο όριο των 25 mg ψευδαργύρου την ημέρα θεωρείται ασφαλές. Αν υπερβείτε αυτό το όριο για αρκετές ημέρες, μπορεί να αισθανθείτε τα αρχικά συμπτώματα. Αυτό συνήθως συμβαίνει λόγω της κατανάλωσης πάρα πολλών συμπληρωμάτων διατροφής - είναι απίθανο να απορροφηθεί υπερβολική ποσότητα ψευδάργυρου μέσω της διατροφής.\nΕάν μια ποσότητα μεταξύ 225 και 450 mg προσληφθεί ολόκληρη, μπορεί να εμφανιστεί σοβαρός εμετός. Οι πιθανές συνέπειες πλεονάσματος ψευδαργύρου είναι τα γαστρεντερικά προβλήματα, η δυσλειτουργία των νεφρών, η διάρροια, η απώλεια μαλλιών και η αναιμία από έλλειψη σιδήρου. H υπερβολική ποσότητα ψευδαργύρου εμποδίζει την απορρόφηση του σιδήρου, οπότε ο σχηματισμός αίματος δεν γίνεται πλέον κανονικά: Εμφανίζεται ανεπάρκεια αίματος (αναιμία).\nΤο ιχνοστοιχείο του χαλκού χάνει επίσης την αποτελεσματικότητά του λόγω του πλεονάσματος ψευδαργύρου. Ως αποτέλεσμα αυτής της έλλειψης χαλκού, μούδιασμα και αδυναμία εμφανίζονται στα άκρα. Το ίδιο ισχύει και για το ασβέστιο και το μαγνήσιο, με τα οποία ο ψευδάργυρος ανταγωνίζεται στον οργανισμό: Η ανεπάρκεια ασβεστίου και μαγνησίου μπορεί να οδηγήσει σε οστική απώλεια, ελαττωματική μετάδοση ερεθισμάτων και σημαντική πτώση της απόδοσης.[1, 3, 8, 27].\nΈνα πλεόνασμα ψευδαργύρου μπορεί να οδηγήσει σε μείωση της HDL χοληστερόλης η οποία θεωρείται ως η υγιής χοληστερόλη. Η HDL χοληστερόλη επισκευάζει βλάβες στις κυτταρικές μεμβράνες και απομακρύνει την επιβλαβή χοληστερόλη LDL που προκαλεί αρτηριοσκλήρωση.\nΜια δηλητηρίαση από ψευδάργυρο μπορεί να συμβεί σε άτομα που χρησιμοποιούν καθημερινά κόλλα οδοντικής χρήσης. Συνήθως περιέχει ψευδάργυρο. Δεν πρέπει να χρησιμοποιείτε περισσότερο από 1,5 γραμμάριο πάστας την ημέρα !\nΨευδάργυρος και το κοινό κρυολόγημα\nΠολλές εταιρείες διαφημίζουν τον ψευδάργυρο ως θαυματουργή θεραπεία για τα κρυολογήματα. Σύμφωνα με τις διαφημιστικές υποσχέσεις, μειώνει τις ενοχλήσεις όπως την ρινική καταρροή, τον πονόλαιμο και το συνεχές φτέρνισμα. Ένα πράγμα είναι σαφές: Το ανοσοποιητικό σας σύστημα δεν μπορεί να λειτουργήσει χωρίς ψευδάργυρο. Αυτός είναι ο λόγος για τον οποίο υποτίθεται ότι το μεταλλικό στοιχείο μπορεί να διώξει το κρυολόγημά σας.\nΩστόσο, σύμφωνα με τον Γερμανικό Σύλλογο Διατροφής (DGE), η κατάσταση της μελέτης σχετικά με τον ψευδάργυρο και την επίδρασή του στα κρυολογήματα κάθε άλλο παρά σαφή είναι. Ο DGE συνιστά να καταφεύγετε σε σκευάσματα ψευδαργύρου για κρυολογήματα μόνο εάν έχετε αποδεδειγμένη έλλειψη ψευδαργύρου. Μια μελέτη που διεξήχθη το 2012 από την Cochrane Collaboration βρήκε ότι 75 mg ψευδαργύρου την ημέρα μείωσαν το χρόνο που χρειάστηκε για την ανάκαμψη από κρυολόγημα κατά μία ημέρα. Ωστόσο, αυτό συνέβη μόνο όταν οι συμμετέχοντες στη μελέτη έλαβαν το φάρμακο εντός 24 ωρών από την εμφάνιση των πρώτων συμπτωμάτων[7, 28].\nΤόσο μια έλλειψη όσο και ένα πλεόνασμα ψευδαργύρου θα δημιουργήσει πρόβλημα στην υγεία σας. Ωστόσο, μπορείτε να τα αντιμετωπίσετε και τα δύο ελέγχοντας αν έχετε την βέλτιστη παροχή ψευδαργύρου. Μπορείτε, για παράδειγμα, να ελέγξετε τα επίπεδα σας σε ψευδάργυρο με μια εξέταση αίματος.\nΠώς μπορώ να μετρήσω τα επίπεδά μου σε ψευδάργυρο;\nΜπορείτε επίσης να ελέγξετε τα επίπεδά σας σε ψευδάργυρο μόνοι σας, με την εξέταση για ανεπάρκεια σε μεταλλικά στοιχεία cerascreen. Το μόνο που χρειάζεστε είναι ένα μικρό τρύπημα στο δάκτυλο για να γεμίσετε ένα σωληνάριο με λίγο αίμα. Στη συνέχεια, το δείγμα σας θα αξιολογηθεί στο εργαστήριό μας και θα λάβετε μια αναφορά αποτελεσμάτων. Η αναφορά θα σας δείξει αν έχετε ανεπαρκή ποσότητα και τον καλύτερο τρόπο για να διατηρήσετε τα επίπεδά σας.\nΟρισμένοι προμηθευτές μετρούν τα επίπεδα ψευδαργύρου με μια ανάλυση μαλλιών. Μια τριετής μελέτη κατέληξε στο συμπέρασμα ότι αυτή η μέθοδος μπορεί επίσης να παρέχει πληροφορίες για την τρέχουσα παροχή μεταλλικών στοιχείων. Ιδιαίτερα σε παιδιά που καταναλώνουν πολύ λίγα μεταλλικά στοιχεία, η μέθοδος αυτή αποδείχθηκε κατάλληλη για την ανάπτυξη περαιτέρω θεραπευτικών μέτρων γι' αυτά.\nΨευδάργυρος: με μια ματιά\nΠοιες είναι οι λειτουργίες του ψευδάργυρου;\nΟ ψευδάργυρος είναι ένα απαραίτητο μεταλλικό στοιχείο το οποίο βρίσκεται παντού στον οργανισμό σας, αλλά κυρίως στους μυς σας. Το μεταλλικό στοιχείο αυτό είναι σημαντικό για την κυτταρική διαίρεση, την επούλωση των πληγών, την ανάπτυξη των μαλλιών, την ρύθμιση του σακχάρου στο αίμα και την ανοσολογική άμυνα.\nΤα στρείδια είναι ιδιαίτερα πλούσια σε ψευδάργυρο. Ο ψευδάργυρος από ζωικά τρόφιμα όπως το τυρί, τα αυγά και τα εντόσθια μπορεί να χρησιμοποιηθεί καλύτερα από τον ανθρώπινο οργανισμό απ' ότι ο ψευδάργυρος από τα φυτικά τρόφιμα.\nΠοιοι είναι ιδιαίτερα εκτεθειμένοι στον κίνδυνο της ανεπάρκειας ψευδαργύρου;\nΟι αθλητές, οι έγκυες και οι θηλάζουσες γυναίκες, οι χορτοφάγοι και οι vegans καθώς και τα άτομα με χρόνιες φλεγμονώδεις παθήσεις των εντέρων έχουν αυξημένο κίνδυνο χαμηλών επιπέδων ψευδαργύρου. Τα άτομα αυτά είτε χάνουν μεγάλες ποσότητες ψευδαργύρου ή τα έντερα τους δεν μπορούν να τον απορροφήσουν επαρκώς.\nΠοια είναι τα συμπτώματα της έλλειψης ψευδαργύρου;\nΗ τριχόπτωση, τα δερματικά προβλήματα, η διάρροια και η αργή επούλωση των πληγών είναι συμπτώματα ανεπάρκειας ψευδαργύρου.


Ολη η Νεα Δημοκρατία στο Αργος για στήριξη του Νικα Φωτορεπορταζ--Χαιρετισμός του Προέδρου της Νέας Δημοκρατίας, κ. Κυριάκου Μητσοτάκη - Αργολική Ανάπτυξη Ολη η Νεα Δημοκρατία στο Αργος για στήριξη του Νικα Φωτορεπορταζ--Χαιρετισμός του Προέδρου της Νέας Δημοκρατίας, κ. Κυριάκου Μητσοτάκη - Αργολική Ανάπτυξη\nHome > ΠΟΛΙΤΙΚΗ > Ολη η Νεα Δημοκρατία στο Αργος για στήριξη του Νικα Φωτορεπορταζ--Χαιρετισμός του Προέδρου της Νέας Δημοκρατίας, κ. Κυριάκου Μητσοτάκη\nΟλη η Νεα Δημοκρατία στο Αργος για στήριξη του Νικα Φωτορεπορταζ--Χαιρετισμός του Προέδρου της Νέας Δημοκρατίας, κ. Κυριάκου Μητσοτάκη\nΌλη η Νέα Δημοκρατία σε μία πρωτοφανή πολιτική κινητοποίηση έδωσε το παρόν στο Αργος για να στηρίξει την υποψηφιότητα Νίκα Ο Κυριάκος Μητσοτάκης στον χαιρετισμό του ανέφερε τα εξής: Σας ευχαριστώ γι’ αυτό το θερμό χειροκρότημα και γι’ αυτή τη θερμή υποδοχή. Εσείς στέλνετε το μήνυμα της μεγάλης πολιτικής αλλαγής που θα ολοκληρωθεί στις 7 Ιουλίου. Πραγματικά, με συγκινείτε πολύ κ. Πρόεδρε, αγαπητέ Αντώνη, κ. Δήμαρχε, φίλες και φίλοι, αγαπητέ Παναγιώτη Νίκα, επόμενε Περιφερειάρχη Πελοποννήσου.\nΕίμαι εδώ σήμερα για να προλογίσω και για να παρέχω την ανεπιφύλακτη στήριξή μου σε έναν άνθρωπο που τον γνωρίζω πολύ καλά εδώ και πολλά χρόνια, στον Παναγιώτη Νίκα. Σας ζητώ να τον στηρίξετε, όλες και όλοι, για να είναι ο επόμενος Περιφερειάρχης Πελοποννήσου. Σας ζητώ να τον στηρίξετε γιατί είναι ένας άνθρωπος με μεγάλη εμπειρία στην αυτοδιοίκηση, ακέραιος που απέδειξε στην Καλαμάτα ότι μπορεί να κάνει έργο προς όφελος όλων των δημοτών του. Και είναι ένας άνθρωπος με τον οποίο προσβλέπω να συνεργαστώ την επόμενη μέρα, εφόσον με εμπιστευτείτε στις εκλογές που έρχονται στις 7 Ιουλίου.\nΔώσαμε, φίλες και φίλοι, από την πρώτη στιγμή πολιτικό χρώμα στην μάχη των Περιφερειών. Δεν\nτο κάναμε μόνο διότι είναι πολύ σημαντικό την Κυριακή το βράδυ να κάνουμε το δεύτερο μεγάλο βήμα στην πολιτική αλλαγή και να βαφτεί ο χάρτης της Ελλάδας γαλάζιος, για δεύτερη φορά. Το κάναμε και για έναν λόγο παραπάνω: Διότι η επόμενη Κυβέρνηση, που είμαι πια απολύτως πεπεισμένος ότι θα είναι η κυβέρνηση της Νέας Δημοκρατίας που θα έρθει να ενώσει όλους τους Έλληνες, θα πρέπει να συνεργαστεί με Περιφερειάρχες, με Δημάρχους, για να μπορέσει να υλοποιήσει το φιλόδοξο αναπτυξιακό σχέδιο το οποίο έχει για τη χώρα. Και το δικό μας όραμα για μια Ελλάδα με χαμηλότερους φόρους, με περισσότερες επενδύσεις, με πολλές καλές νέες θέσεις δουλειάς για τα νέα παιδιά, για μια Ελλάδα με περισσότερη ασφάλεια, για όλες τις Ελληνίδες και για όλους τους Έλληνες. Είναι ένα όραμα το οποίο ο Παναγιώτης Νίκας μπορεί να το υπηρετήσει. Και είμαι απολύτως πεπεισμένος ότι, όπως ήταν ένας εξαιρετικός Δήμαρχος, έτσι θα είναι και ένας εξαιρετικός Περιφερειάρχης.\nΤην περασμένη Κυριακή έγινε ένα πολύ σημαντικό πρώτο βήμα, για μια μεγάλη πολιτική αλλαγή στη χώρα μας. Αντιμετώπισα καθ’ όλη τη διάρκεια αυτής της προεκλογικής περιόδου των ευρωεκλογών, τους Έλληνες πολίτες με ειλικρίνεια και πολιτική εντιμότητα. Τους ζήτησα να ξεφύγουμε από το τοξικό κλίμα της πόλωσης και να μιλήσουμε για την Ελλάδα του μέλλοντος, έτσι όπως την ονειρευόμαστε όλοι. Τους ζήτησα να σταματήσουμε να διχάζουμε τους Έλληνες σε καλούς\nκαι κακούς, σε λίγους και σε πολλούς και να δώσουμε, όλοι μαζί, έναν αγώνα για να προχωρήσουμε ενωμένοι μπροστά. Είπα πολλές φορές ότι δεν είμαι εδώ για να «τελειώσω κανέναν». Είμαι εδώ για να ενώσω όλες τις Ελληνίδες και όλους τους Έλληνες. Από τα βάθη της καρδιάς μου, θέλω να πω ένα μεγάλο ευχαριστώ γι’ αυτό το εκλογικό αποτέλεσμα. Δικαίωσε όσους πραγματικά πιστεύουν ότι μπορούμε να μιλήσουμε θετικά για το μέλλον της Ελλάδος μας και ότι δεν έχουμε τίποτα να χωρίσουμε. Είμαστε πάρα πολύ λίγοι για να είμαστε διχασμένοι και πρέπει να προχωρήσουμε, επιτέλους, όλες και όλοι μπροστά.\nΕδώ, από την Αργολίδα, θέλω να πω ένα μεγάλο ευχαριστώ σε όλους και σε όλες που μας εμπιστεύθηκαν με την ψήφο τους στις εκλογές της περασμένης Κυριακής. Από καρδιάς σας ευχαριστώ. Ένα μεγάλο ευχαριστώ, όχι μόνο στους παλιούς παραδοσιακούς αγωνιστές της Νέας Δημοκρατίας που κράτησαν την Παράταξη όρθια στις δύσκολες στιγμές, όταν κάποιοι έσπευδαν να την ξεγράψουν. Ένα μεγάλο ευχαριστώ και σε συμπολίτες μας που έκαναν το βήμα να μας εμπιστευθούν για πρώτη φορά, ξεπερνώντας ενδεχομένως προκαταλήψεις, απόψεις που μπορεί να είχαν για την Παράταξη. Και θέλω με αυτή την ευκαιρία -και εδώ από την Αργολίδα- να απευθυνθώ σε όλες τις Ελληνίδες και σε όλους τους Έλληνες που δεν μας ψήφισαν σε αυτές τις εκλογές και να τους ζητήσω να μας αξιολογήσουν αυστηρά κατά τη διάρκεια αυτής της προεκλογικής περιόδου μέχρι την 7η Ιουλίου. Να συγκρίνουν τα προγράμματά μας, να συγκρίνουν όμως και το ήθος και το ύφος με το οποίο πορευόμαστε πολιτικά. Την αντίληψή μας για το πως πρέπει να λειτουργεί η Δημοκρατία, τον σεβασμό στη διαφορετική άποψη, τη σημασία την οποία δίνουμε στο να\nπροχωρήσουμε όλες και όλοι ενωμένοι. Και είμαι σίγουρος, φίλες και φίλοι, ότι η Νέα Δημοκρατία σε πέντε εβδομάδες από τώρα θα ολοκληρώσει το κεφάλαιο το οποίο ξεκίνησε πριν από μία εβδομάδα και η μεγάλη πολιτική αλλαγή θα γίνει πράξη. Για να φύγουμε, όλες και όλοι μαζί, μπροστά και να χτίσουμε μια πιο φωτεινή Ελλάδα.\nΑλλά θα είναι πολλές οι προκλήσεις της επόμενης μέρας και όχι μόνο για εμάς. Θα είναι πολλές οι προκλήσεις για όλους τους αιρετούς, για τους Περιφερειάρχες, για τους Δημάρχους. Θα επαναλάβω αυτό το οποίο μου φώναξε ένας συμπολίτης μας μέσα: “Κυριάκο φτιάξε κράτος”. Κράτος χρειάζεται η χώρα πάνω απ’ όλα. Κράτος προς όφελος όλων των πολιτών. Αλλά το κράτος δεν είναι μόνο το κεντρικό κράτος, είναι οι Δήμοι, είναι η Περιφέρεια. Την επόμενη μέρα η οργάνωση του κράτους -τι κάνει το κεντρικό κράτος, τι κάνει η Περιφέρεια, τι κάνουν οι Δήμοι- θα αποτελέσει αντικείμενο τολμηρών μεταρρυθμίσεων για την κυβέρνηση της Νέας Δημοκρατίας. Για να γίνει η ζωή όλων των πολιτών όχι μόνο καλύτερη, αλλά πιο εύκολη. Για να χρησιμοποιήσουμε την τεχνολογία για να να διευκολύνουμε τους πολίτες, ειδικά τους νέους, να έρχονται σε επικοινωνία με το κράτος.\nΑλλά όλα αυτά -για να κλείσω από εκεί που ξεκίνησα- δεν μπορούμε να τα πετύχουμε εάν δεν έχουμε άξιους συνεργάτες σε όλους τους βαθμούς αυτοδιοίκησης. Παναγιώτη Νίκα, είχες από την πρώτη στιγμή την αμέριστη στήριξή μου. Δύο μέρες έμειναν, πάμε να τελειώσουμε αυτήν την εκλογή. Να εκλέξουμε τον Παναγιώτη Περιφερειάρχη Πελοποννήσου, για να ξημερώσει μία νέα μέρα για την Πελοπόννησο και για να είναι και η Πελοπόννησος γαλάζια το βράδυ των εκλογών. Αυτό σας αξίζει. Αυτό μας αξίζει. Να είστε καλά.\nτην Παρασκευή, Μαΐου 31, 2019\nItem Reviewed: Ολη η Νεα Δημοκρατία στο Αργος για στήριξη του Νικα Φωτορεπορταζ--Χαιρετισμός του Προέδρου της Νέας Δημοκρατίας, κ. Κυριάκου Μητσοτάκη Rating: 5 Reviewed By: Γιώργος Αργυριου


Σάββατο 20 Οκτωβρίου: 2ος Μητροπολιτικός Αγώνας Τριάθλου & Διάθλου :: Δήμος Ελληνικού - Αργυρούπολης\nΣάββατο 20 Οκτωβρίου: 2ος Μητροπολιτικός Αγώνας Τριάθλου & Διάθλου\nO Οργανισμός Νεολαίας και Αθλητισμού του Δήμου Ελληνικού - Αργυρούπολης «Γρηγόρης Λαμπράκης» στο πλαίσιο των ετήσιων αθλητικών και πολιτιστικών του εκδηλώσεων καθώς και των δράσεων αντίστασης στην ιδιωτικοποίηση του Ελληνικού, διοργανώνει σε συνεργασία με το ηλεκτρονικό περιοδικό Triathlon World ένα μονοήμερο αθλητικό φεστιβάλ στο Ελληνικό, το οποίο περιλαμβάνει μεταξύ άλλων:\n• Λαϊκούς Αγώνες Τριάθλου το Σαββατο 20 Οκτωβρίου 2012 (2ος Μητροπολιτικός Αγώνας Τριάθλου) στις 10:00\n• Λαικούς Αγώνες Διάθλου το Σαββατο 20 Οκτωβρίου 2012 (2ος Μητροπολιτικός Αγώνας Τριάθλου) στις 10:00\n• Παιδικούς Αγώνες Τρεξίματος και Ποδηλασίας.\nΟι αγώνες θα έχουν κοινωνικό χαρακτήρα. Οι αγώνες θα διεξαχθούν στην παραλία του Αγίου Κοσμά στο Ελληνικό, καθώς και εντός του πρώην αεροδρομίου του Ελληνικού.\nΜπορείτε να συμμετέχετε είτε στο ατομικό, είτε στην σκυταλοδρομία.\nΠαρατίθεται η προκήρυξη του 2ου Μητροπολιτικού Αγώνα Τριάθλου με την επιφύλαξη για τυχόν τροποποιήσεις. Το πλήρες πρόγραμμα των εκδηλώσεων του φεστιβάλ θα ανακοινωθεί σύντομα.\nΟΡΓΑΝΙΣΜΟΣ ΝΕΟΛΑΙΑΣ & ΑΘΛΗΤΙΣΜΟΥ ΔΗΜΟΥ ΕΛΛΗΝΙΚΟΥ –ΑΡΓΥΡΟΥΠΟΛΗΣ\n2ος ΜΗΤΡΟΠΟΛΙΤΙΚΟΣ ΑΓΩΝΑΣ ΤΡΙΑΘΛΟΥ\n• Παραλία Αγ. Κοσμά στο Ελληνικό (δίπλα στο Ναυτικό Όμιλο «Ιππόκαμπος») & πρώην αεροδρόμιο Ελληνικού\nΑγώνας Σπριντ Τριάθλου\n• 750μ κολύμπι (Τριγωνική διαδρομή – 1 στροφή των 750 μέτρων)\n• 20χλμ. ποδήλατο (4 στροφές των 5,3 χιλιομέτρων)\n• 5χλμ. τρέξιμο (1 στροφή)\nΑγώνας Σπριντ Διάθλου\n• 4χλμ. τρέξιμο (1 στροφή)\n16-29, 30-39, 40-49, 50+\nΔιαμορφώνονται ομάδες τριών αθλητών και κάθε αθλητής ολοκληρώνει ένα άθλημα.\nΣτους 3 πρώτους της γενικής κατάταξης της κατηγορίας αντρών και γυναικών, καθώς και της κάθε κατηγορίας θα γίνει απονομή κυπέλλων. Στους νικητές θα δοθούν και δώρα από τους χορηγούς του αγώνα.\nΠαράβολο και προϋποθέσεις συμμετοχής\nΟι αθλούμενοι, μαζί με τη δήλωση συμμετοχής, πρέπει να προσκομίσουν ιατρική βεβαίωση από καρδιολόγο, να υπογράψουν υπεύθυνη δήλωση, καθώς και να πληρώσουν το παράβολο συμμετοχής.\nΑτομικό (Αγώνας Διάθλου & Τριάθλου)\nΜέχρι 30 Σεπτεμβρίου - 30 Ευρώ\nΜέχρι 17 Οκτωβρίου – 35 Ευρώ\nΑπό 18 Οκτωβρίου….– 40 Ευρώ\nΜέχρι 30 Σεπτεμβρίου - 60 Ευρώ\nΜέχρι 17 Οκτωβρίου – 70 Ευρώ\nΑπό 18 Οκτωβρίου….– 80 Ευρώ\nΟμάδες των 10 ατόμων: 25 Ευρώ/ άτομο για τις Ομάδες. Ομαδικές συμμετοχές άνω των 10 ατόμων το Entry Fee είναι 25 Ευρώ. Ο υπεύθυνος της Ομάδας μας στέλνει την λίστα των ατόμων και το ομαδικό καταθετήριο.\nΗ πληρωμή γίνεται με κατάθεση χρημάτων στον εξής Τραπεζικό Λογαριασμό, όπου ως αιτιολογία κατάθεσης πρέπει να αναφέρεται “Μητροπολιτικός Αγώνας” και το ονοματεπώνυμο του συμμετέχοντα.\nΗ αίτηση συμμετοχής αποστέλλεται μέσω mail στο info@triathlonworld.gr\nΓια οτιδήποτε δεν προβλέπεται από την προκήρυξη, θα αποφασίζει επί τόπου η αγωνοδίκης επιτροπή. Η επιτροπή έχει το δικαίωμα τροποποίησης του προγράμματος, των ημερομηνιών των αγώνων, καθώς επίσης και των τεχνικών όρων της προκήρυξης.\nΑΓΩΝΑΣ (Τριάθλου ή Διάθλου)- …\nδιάρκεια του 1ου Μητροπολιτικού Αγώνα Τριάθλου & Διάθλου\nΠληροφορίες: www.triathlonworld.gr & www.aoda-arg.gr\nEmail: info@triathlonworld.gr & aod.argyroupoli@gmail.com


OikosDecor | ITEA (37m2 +15m2 ) & βεράντα 16000 € .Ενα υπεροχο ξυλινο σαλε απο 68 χιλιοστα ξυλεια με ανετους χωρους που μπορει να εξυπηρετησει καθε σας αναγκη.Παρεχει ενα μεγαλο δωματιο για σαλονι τραπεζαρια κουζινα ενα ευρυχωρο υπνοδωματιο,ανετο λουτρο και μεγαλο παταρι 14μ2.\n25 Aug ITEA (37m2 +15m2 ) & βεράντα 16000 € .Ενα υπεροχο ξυλινο σαλε απο 68 χιλιοστα ξυλεια με ανετους χωρους που μπορει να εξυπηρετησει καθε σας αναγκη.Παρεχει ενα μεγαλο δωματιο για σαλονι τραπεζαρια κουζινα ενα ευρυχωρο υπνοδωματιο,ανετο λουτρο και μεγαλο παταρι 14μ2.\nPosted at 14:59h in WOOD n HOME 36-72m2, Ξύλινα σπίτια, Ξύλινα σπίτια έως 36m2\tby\tadmin 11 Comments\nπλατος Χ μηκος 560 Χ 660 εκ.\nπαταρι 560 Χ 250 εκ.\nπλαινο υψος τοιχων 283,5 εκ.\nκεντρικο υψος κορφια 472,5 εκ.\nεμβαδον στεγης 62τμ.\nπεριλαμβανει…παταρι ξυλινο 7,5τμ με εσωτερικη ξυλινη σκαλα\nεξωτερικη βεραντα 7,5τμ\nπροεξοχη στεγης 150 εκ.\nπατωμα:πατωμα παταρι ξυλινο ραμποτε 20 χιλιοστα\nπορτα εισοδου και 2 εσωτερικες πορτες 85Χ200 εκ.\n2 παραθυρα διφυλλα 130Χ92 εκ. και 5 παραθυρα\nμονοφυλλα με διπλα τζαμια και ανακληση με μηχανισμους GU- ROTTO\nτελικη τιμη με ξυλεια 68 χιλιοστα 16000 €\nΚΙΤ διπλης τοιχοποιιας για θερμομονωση 3000 €\nτο ΚΙΤ περιλαμβανει ξυλινες δοκιδες ανα 60 εκατοστα 5Χ10 & 5Χ2 εκ και ξυλινη επενδυση 2 εκατοστων\nτελικη τιμη με διπλη τοιχοποιια 44-100-20 16500 €\nPVC ΠΑΡΑΘΥΡΑ + 600 €\nστην τιμη δεν συμπεριλαμβανεται ασφαλτικο κεραμιδι,μεταφορα και εγκαταστασεις\nPosted at 19:12h, 30 August Reply\nΘα ήθελα σας παρακαλώ περισσότερες πληροφορίες για το ΙΤΕΑ 37μ+14μ με 68 χιλ\nΘα θελα τελική τιμή με ασφαλιστικό κεραμίδι, μεταφορά στην Ημαθία και ότι εγκαταστάσεις χρειάζεται.\nPosted at 19:23h, 30 August Reply\nασφαλτικο κεραμιδι με σχεδιο 400,ανευ σχεδιου 220\nκοστος μεταφορας 300\nκοστος συναρμολογησης 950\nΚαλημέρα σας..θα ήθελα να μάθω για το κόστος μεταφοράς στη Κρήτη επισης κόστος και χρόνο συναρμολόγησης ..\nΑν μπορείτε να μου πείτε αν υπάρχουν έτοιμα τούνελ για τις γραμμές των καλωδίων.\nPosted at 12:25h, 24 January Reply\nτο κόστος μεταφορας και συναρμολογησης εξαρταται απο τον προορισμο του σπιτιου.Π.χ. στα Χανια εχουμε συνεργατη για τοποθετησεις και το κοστος θα ειναι περιπου 1500 ευρω.Ο χρονος κατασκευης ειναι 7-9 εβδομαδες απο την ημερα παραγγελιας και η συναρμολογηση 2-3 ημερες.Για τις καλωδιωσεις θα μας υποξειξετε τα σημεια που θελετε και οι ξυλεια θα ερθει ετοιμη τρυπημενη για κρυφη καλωδιωση.\nΠαρακαλω πειτε μου, αν είναι εύκολο, για το ΙΤΕΑ, ποιο είναι το τελικό κόστος, εννοώ με υδραυλική και ηλεκτρική εγκατάσταση και ότι άλλο μπορεί να χρειάζεται το σπίτι για να μπει κάποιος μέσα.\nΕπίσης ενδιαφέρομαι για το garage 36 m δύο αυτοκινήτων με γκαραζοπορτες.\nΚατά ποσο αυξάνεται το κόστος μεταφοράς και τι χρόνο χρειάζονται και τα δύο από την παραγγελία, μέχρι το τελικό στήσιμο.\nΚι αν υπάρχει παρακαλω κάπου τι ΙΤΕΑ , που μπορώ να το δω.\nΜπορω παρακαλω να δω σε κάποια έκθεση σας ισως, το συγκεκριμένο σπιτι;\nΑν έρθω στη Λευκαδα, έχετε σπιτια που μπορεί κάποιος να δει από κοντα;\nεχουμε στον χωρο μας εκθεσιακο σπιτι με ολα τα ειδη τοιχοποιιας και πορτοπαραθυρων.\nΠείτε μου σας παρακαλώ, η αδεια για την τοποθετηση ενος τετοιου σπιτιου εξαρτάται απο τα τετραγωνικά του? Πόσο κοστίζει μια τετοια άδεια? Επίσης ποιό είναι το κόστος μεταφοράς και εγκατάστασης του στην βόρεια Ευβοια και πανω σε τι είδους βάση τοποθετείται?\nκοστος μεταφορας περιπου 500 ευρω\nεγκατασταση 1000 ευρω\nΒαση απο μπετον 15-20 εκατοστα\nκαλησπερα σας θα ηθελα να μαθω το κοστος για Ελληνοχωρι κορινθιας. το κοστος για την βαση , την αδεια κτλ ….ευχαριστω\nΜπορούμε να βρούμε το κόστος μεταφοράς αφού κάνετε την τελική επιλογή της τοιχοποιίας.Τα υπόλοιπα είναι θέμα πολιτικού μηχανικού.


Είστε έτοιμοι για την βασιλεία του Ντέμιαν Λούις στο «Wolf Hall»; | FLIX\nΕίστε έτοιμοι για την βασιλεία του Ντέμιαν Λούις στο «Wolf Hall»;\nΔείτε το τρέιλερ της μίνι σειράς του BBC, βασισμένης στο βιβλίο της Χίλαρι Μαντέλ.\n02 Ιαν 2015 Γιώργος Κρασσακόπουλος\nΥπήρξε όπως και η συνέχειά του «Bring Up the Bodies» ένα από τα μεγάλα best seller των τελευταίων χρόνων και η μεταφορά στην μικρή οθόνη θα αποτελέσει αναμφίβολα ένα από τα γεγονότα της νέας τηλεοπτικής σεζόν.\nΤο «Wolf Hall» διαδραματίζεται στην Αγγλία των Τιδόρ τη δεκαετία του 1520, μια χώρα στα πρόθυρα του χάους. Ο Ερρίκος Η΄ θέλει πάση θυσία να αποκτήσει γιο, ώστε να διασφαλίσει τη διαδοχή στο θρόνο και να αποφευχθεί η πιθανότητα του εμφύλιου πολέμου. Η Αικατερίνη της Αραγώνας, σύζυγός του επί δύο δεκαετίες, δεν του γέννησε διάδοχο κι έτσι, θέλει να ακυρώσει το γάμο του και να παντρευτεί την ερωμένη του Αννα Μπολέιν.\nΟι επιθυμίες του προσκρούουν στην αρνητική στάση του πάπα της Ρώμης, στάση για την οποία το τίμημα θα το πληρώσει αρχικά ο Λόρδος Καγκελάριος του Ερρίκου, ο περίφημος αρχιεπίσκοπος Γούλσι. Τον γόρδιο δεσμό καλείται να λύσει ο Τόμας Κρόμγουελ, δεξί χέρι του Γούλσι, που μετά την πτώση του προστάτη του θα κατορθώσει με τη σιδερένια του θέληση και τον πραγματισμό του όχι μόνο να επιβιώσει στη λυκοφωλιά της αυλής των Τιδόρ αλλά να γίνει ο άνθρωπος κλειδί της διακυβέρνησης του Ερρίκου.\nΟ Ντέμιαν Λούις είναι ο Ερρίκος Η’ στην σειρά, στον πρώτο του ρόλο μετά το «Homeland», ενώ ο Μάρκ Ράιλανς θα κρατά τον ρόλο του Τομας Κρόμγουελ. Η Κλερ Φόι θα υποδύεται την Αννα Μπολέιν και η Τζοάν Γουόλεϊ την Αικατερίνη της Αραγώνας, ενώ βασικούς ρολους στην σειρά έχουν ο Μάρκ Γκάτις, ο Αντον Λέσερ, η Σάσκια Ριβς και ο Τζόναθαν Πράις.\nΤο σενάριο είναι γραμμένο από τον υποψήφιο για Οσκαρ σεναριογράφος του «Κι ο Κλήρος Επεσε στον Σμάιλι» Πίτερ Στρον ενώ ο Πίτερ Κοσμίνσκι σκηνοθετεί.\nΔείτε πιο κάτω το πρώτο τρέιλερ και πολλές φωτογραφίες από τη σειρά.\nΠροηγούμενο Η «Σταχτοπούτα» ήρθε ακριβώς στην αλλαγή του χρόνου! Επόμενο Αν δεν πιστεύετε σε παραμύθια με καλό τέλος, μπείτε πρώτοι «Στο Στόμα των Λύκων»\nΟ Ντέμιαν Λούις είναι ο Ερίκος Η' στην τηλεοπτική μεταφορά του «Wolf Hall»


«Ιδιοκτησιακό δικαίωμα στους ψηφοφόρους του ΣΥΡΙΖΑ;»\nΤελευταία ενημέρωση: 2014-05-14, 13:23:14\nΝέα κριτική Παπατόλια σε Πατσιαντά: «Ο κ. Πατσιαντάς ελλείψει άλλων πλεονεκτημάτων, έχει εναποθέσει όλες τις ελπίδες του για να εκλεγεί Δήμαρχος στο κόμμα του ΣΥΡΙΖΑ. Συμπεριφέρεται αλαζονικά λες και έχει κάποιο ιδιοκτησιακό δικαίωμα στους ψηφοφόρους του ΣΥΡΙΖΑ λησμονώντας ότι η υποψηφιότητά του δίχασε την κοινωνική βάση του κόμματος. Καλό θα ήταν να πάψει να «λογαριάζει χωρίς τον ξενοδόχο». Πολλοί απ’ αυτούς που θεωρεί ότι του ανήκουν, θα εκφράσουν την κομματική τους προτίμηση στην κάλπη των ευρωεκλογών, ενώ θα επιλέξουν μια πιο αξιόπιστη και προοδευτική λύση για το Δήμο…».\nΚρίνουν εξ’ ιδίων τα αλλότρια\nΚάποιοι έχουν χάσει την ψυχραιμία τους κι επιδίδονται σε ύβρεις κατά του προσώπου του υποψήφιου Δημάρχου Σταμάτη Βακούλα, χωρίς στοιχεία μόνο και μόνο για εντυπωσιασμό.\nΑξίζει να το ψάξουν\nΔικαίωμα σύνταξης από το γερμανικό δημόσιο μπορούν να αποκτήσουν, λόγω αλλαγών στο γερμανικό σύστημα συνταξιοδότησης, πολλοί Ελληνες που εργάστηκαν στη Γερμανία και μέχρι σήμερα δεν πληρούσαν τις σχετικές προϋποθέσεις. Η αύξηση του χρόνου ανατροφής παιδιών που γεννήθηκαν μέχρι το 1992 από ένα σε δύο χρόνια μπορεί να συνυπολογιστεί στην καταμέτρηση των πέντε ασφαλιστικών χρόνων που απαιτούνται για τη χορήγηση σύνταξης από το γερμανικό δημόσιο. Κάτι τέτοιο λοιπόν ανοίγει το δρόμο για συνταξιοδότηση σε πολλούς Ελληνες.\nΑχιλλέας Μπέος: Ενας από εμάς…\n«Στιγμές ανθρώπινες, στιγμιότυπα βγαλμένα μέσα από τη ζωή, από αυτά που καθιστούν τη συμμετοχή στα κοινά να αποκτά νόημα και που δίνουν το μέτρο της ευαισθησίας, της ουσιαστικής επικοινωνίας, της κατανόησης και της αντίληψης για τις ανάγκες του ανθρώπου και της κοινωνίας», σχολίαζαν κύκλοι προσκείμενοι στον υποψήφιο δήμαρχο Βόλου Αχιλλέα Μπέο.\nΤο φωτογραφικό στιγμιότυπο είναι από την επίσκεψη του κ. Αχιλλέα Μπέου στα ΚΑΠΗ, όπου αφού άκουσε και συζήτησε τα προβλήματα των πολιτών για μια σειρά από θέματα που αφορούν την κοινωνική δραστηριότητα του Δήμου, άδραξε την ευκαιρία και μέσα σε ένα υπερφορτωμένο πρόγραμμα, έδειξε ακριβώς ποιο είναι το στοιχείο που τον ξεχωρίζει από τους επαγγελματίες της πολιτικής, όπως έλεγαν.\nΟι ίδιοι κύκλοι συνέχιζαν: Η αμεσότητα της σχέσης του με τον συμπολίτη και τον συνάνθρωπο. Μια παρτίδα τάβλι, ασφαλώς και δεν είναι κάτι συγκλονιστικό, είναι όμως απολύτως συμβολικό για το πώς αντιλαμβάνεται τη σχέση του με τον πολίτη, πως τον προσεγγίζει. Και εν τέλει ότι ο Αχιλλέας Μπέος δεν είναι ο «πορφυρογέννητος ηγέτης», σαν κάτι άλλους, αλλά ένας από μας!\n«Τρικυμία εν κρανίω…»\nΚύκλοι συνεργατών του υποψηφίου δημάρχου Μαργαρίτη Πατσιαντά, σχολιάζοντας χθες τις επιθέσεις του Απ. Παπατόλια προς τον υποψήφιο δήμαρχο των Δρόμων Συνεργασίας, τόνιζαν ότι από τη μία κατηγορεί το Μαργαρίτη Πατσιαντά για κομματοποίηση και από την άλλη αποφαίνεται ο ίδιος- αυθαιρέτως ως συνήθως- ότι δεν του ανήκουν οι ψηφοφόροι του ΣΥΡΙΖΑ. «Με δύο λόγια «τρικυμία εν κρανίω» ή άλλως «τρεις λαλούν και δύο χορεύουν» συμπλήρωναν οι ίδιοι κύκλοι.\nΟι τεχνικές γνώσεις και η εμπειρία του Τέλη Δουλόπουλου χρειάστηκαν στη χθεσινή συγκέντρωση στα Λεχώνια όπου τα θέματα που έβαλαν οι κάτοικοι της περιοχής στο Μιχ. Μιτζικό και το κλιμάκιο των υποψηφίων αφορούσαν την ύδρευση και την άρδευση, την αγροτική οδοποιία αλλά και έργα υποδομών που λείπουν από την περιοχή. Η συζήτηση έγινε σε πολύ καλό κλίμα στην κατάμεστη αίθουσα του παλιού δημαρχείου.\nΜηνύματα αισιοδοξίας πως η «Θεσσαλών Συμπολιτεία» μπορεί να έχει νικηφόρα πορεία λαμβάνει από όλες τις περιοχές της Μαγνησίας που επισκέπτεται ο υποψήφιος περιφερειακός σύμβουλος Βαγγέλης Ζαχαρόπουλος. Μάλιστα ο ίδιος χθες μιλώντας σε φίλους του έλεγε ότι η Θεσσαλία μπορεί να κάνει το μεγάλο άλμα στο μέλλον, με όραμα και σχέδιο και ότι ήρθε η ώρα η Περιφέρεια να παίξει αποφασιστικό ρόλο στην παραγωγική ανασυγκρότηση της Θεσσαλίας, μετατρέποντας την κρίση σε ευκαιρία.\nΗ καλή χημεία με τους άλλους φορείς και το πείσμα δικαιώνουν τη Σούλα Μπαρτζιώκα που χθες δικαίως ένιωθε ιδιαίτερα ικανοποιημένη μετά τις ανακοινώσεις ότι η ελληνική αεροπορική εταιρεία SkyExpress, ξεκινά πτήσεις για Ηράκλειο, Μυτιλήνη, Μύκονο και Σαντορίνη από τις 25 Ιουνίου. «Κορυφαία υποδομή για την ανάπτυξη είναι το αεροδρόμιο. Η λειτουργία του αεροδρομίου και μάλιστα η προσέλκυση πτήσεων σε δωδεκάμηνη βάση αποτελεί πρωταρχικό μας στόχο, προκειμένου ν’ αλλάξει και η τουριστική ταυτότητα της περιοχής» έλεγε χθες ικανοποιημένη η Πρόεδρος της Επιτροπής Τουριστικής Προβολής και εκ νέου υποψήφια με το συνδυασμό του Παν. Σκοτινιώτη.\nΝέους ανθρώπους χρειάζεται ο δήμος Βόλου, για να ξεφύγει από το τέλμα των τελευταίων ετών. Χαρακτηριστική περίπτωση αποτελεί η υποψήφια δημοτική σύμβουλος με τον συνδυασμό του Αχιλλέα Μπέου στην εκλογική περιφέρεια της Ν. Αγχιάλου Γεωργία (Γιούλη) Μποντού - Τοκαλή. Η συμμετοχή της για πρώτη φορά στα κοινά ενθουσίασε τους φίλους και γνωστούς της, καθώς όλοι αναγνωρίζουν την αγάπη της για τη Ν. Αγχίαλο και τη διαρκή προσπάθειά της για ανάπτυξη και δημιουργία. Τέτοιου είδους προσωπικότητες μας κάνουν να αισιοδοξούμε για το μέλλον του δήμου μας.\nΓια τις παραγωγικές δυνάμεις\nΜε τον πρόεδρο του Επιμελητηρίου Μαγνησίας Τέλη Μπασδάνη συναντήθηκε η υποψήφια ευρωβουλευτής με την «Ενωση για την πατρίδα και το λαό» Μαρία Πολύζου. Η κ. Πολύζου άκουσε τα προβλήματα που αντιμετωπίζουν σήμερα οι μεγάλες και οι μικρές επιχειρήσεις της χώρας, άσκησε κριτική στην κυβέρνηση για τους χειρισμούς της στα θέματα φορολογίας και πρότεινε λύσεις για την αναζωογόνηση της οικονομίας.\n«Οσοι ψηφίσουν Σπηλιωτόπουλο, ψηφίζουν Καμίνη», δήλωσε ο άλλος διεκδικητής του δήμου Αθηναίων, Νικήτας Κακλαμάνης, έξι ημέρες πριν τις εκλογές. Αχός βαρύς ακούγεται, πολλά ντουφέκια πέφτουν!, λέει ο σοφός λαός μας.\nΤο προεκλογικό πρόγραμμα ανάκαμψης του ΠΑΣΟΚ παρουσίασε ο Βαγγέλης Βενιζέλος την Κυριακή στη Θεσσαλονίκη. Σύμφωνα με το πρόγραμμά του, δημιουργούνται 972.400 θέσεις εργασίας. Σε αυτούς υπολογίζουμε ή όχι τους ήδη απολυμένους ή όσους πρόκειται να απολυθούν;\nΜαργαρίτης Πατσιαντάς: Να ανατραπεί το κατεστημένο στο φαραωνικό δήμο Βόλου και να αναγεννηθεί η πόλη έξω από μνημονιακές πολιτικές και μέσα από συμμετοχικές διαδικασίες.\n…Ενας πολύτιμος οδηγός σχετικά με την αναγκαιότητα αυτής της εξέλιξης υπάρχει παντού στη βολιώτικη επικράτεια: Η τραγική κατάσταση της πόλης και της κοινωνίας της πόλης εξ αιτίας της πολιτικής του κατεστημένου.\nΑπόστολος Νάνος: Περικοπές, συρρίκνωση, εθελοντισμός, επιχειρηματική «φιλανθρωπία», πελατειακό σύστημα, εκμετάλλευση του πόνου, κοινωνικός αποκλεισμός. Αυτό είναι το παρόν και το μέλλον των ελάχιστων υποβαθμισμένων δομών Πρόνοιας που απέμειναν στο δήμο Βόλου.\n…Ισως να πεταχτεί κανείς όρθιος και να πει ότι αυτά είναι ψέματα. Κάτι τέτοιο δεν είναι και τόσο δύσκολο. Αλλά μετά ακολουθεί η ανάγκη να αποδείξει την αλήθεια του ισχυρισμού του, πράγμα αδύνατον.\nΟΙΚΟΛΟΓΙΚΗ ΘΕΣΣΑΛΙΑ - Ανοικτή Αλληλέγγυα Παρέμβαση (υποψήφιος Αντιπεριφερειάρχης Μαγνησίας Γιάννης Γρηγορίου): Είμαστε εδώ επειδή θέλουμε μια ηχηρή πράσινη φωνή στην Περιφέρεια Θεσσαλίας.\n...Για τους λίγους και ισχυρούς όσο ο άνθρωπος είναι ιερός, τόσο στερούνται ιερότητας οι συνθήκες της ύπαρξής του, η ίδια η Φύση. Γιατί, άραγε;\nΟι θυσίες μας έπιασαν τόπο! Η Eurobank με τα λεφτά μας είναι πλέον υγιής κι αγόρασε από το Δημόσιο 14 ακίνητα (μεταξύ τους και τέσσερα… υπουργεία) έναντι συνολικού τιμήματος 145 εκ. ευρώ, τα οποία και νοίκιασε αμέσως στο… Δημόσιο(!) για 20 χρόνια έναντι συνολικού μισθώματος 280 εκ. ευρώ!!! Ακριβώς τα διπλά!!!\n…Πολεμήστε, αδέρφια, στα κανάλια, να σώσουμε τραπεζίτες, Σαμαρά, Βενιζέλο και μνημόνια!\nΜπορεί ο υποψήφιος Δήμαρχος Βόλου Μιχάλης Μιτζικός να ξεκίνησε αργότερα από άλλους, μόλις λίγες μέρες πριν, την προσπάθεια της εκλογής του στο Δήμο, ωστόσο οι εκφράσεις στήριξης των πολιτών στην υποψηφιότητά του πολλαπλασιάζονται καθημερινά.\nΗ σοβαρότητα, η επιστημονική του μόρφωση και η πλούσια επαγγελματική εμπειρία του σε σημαντικές θέσεις ευθύνης, φαίνεται πως αποπνέουν εμπιστοσύνη στον κόσμο που συνεχώς στέλνει θετικά μηνύματα τόσο προς τον ίδιο τον κ. Μιτζικό, όσο και προς τους υποψηφίους του συνδυασμού του «Δύναμη Βόλου».\nΕχει κάθε λόγο να αισιοδοξεί για το εκλογικό αποτέλεσμα της Κυριακής…\nΔημόσια ευχαρίστησε ο υποψήφιος Δήμαρχος Βόλου Μιχάλης Μιτζικός τον κ. Νίκο Δεληγεώργη, πρόεδρο του Ιδρύματος «Αφοι Δεληγεώργη» για την ευγενική παραχώρηση του καταστήματος, που στεγάζεται το εκλογικό κέντρο του συνδυασμού «Δύναμη Βόλου».\nΟ κ. Δεληγεώργης χειροκροτήθηκε θερμότητα από τους εκατοντάδες πολίτες που συμμετείχαν στην εκδήλωση των εγκαινίων του συνδυασμού. Το γεγονός αυτό, όπως δήλωσε ο κ. Μιτζικός, αποτελεί σαφή ένδειξη αναγνώρισης της μεγάλης προσφοράς του κ. Δεληγεώργη και του Ιδρύματος στην πόλη, τόσο με τις πολλές δωρεές στο Δήμο Βόλου για κοινωνικούς και πολιτιστικούς σκοπούς, όσο και για την προσφορά του στον πολιτισμό. «Είναι σημαντικό ως άνθρωποι και ως πόλη να σεβόμαστε και να τιμούμε εκείνους που προσφέρουν κοινωνικό έργο», συμπλήρωσε χαρακτηριστικά ο υποψήφιος Δήμαρχος Βόλου.\nΣυνειδητή ήταν η επιλογή του Βαγγέλη Καπούλα να συστρατευτεί με το συνδυασμό του Πάνου Σκοτινιώτη.\nΑλλωστε όπως λέει, ήταν ο Δήμαρχος που ασκώντας χρηστή διοίκηση κατάφερε να μειώσει το έλλειμμα στον Ενιαίο Δήμο Βόλου από τα 44 εκ. ευρώ στα 3.800 ευρώ, εξασφαλίζοντας τη βιωσιμότητα και την ανεξαρτησία του.\n«Μετά το νοικοκύρεμα μπορεί να δοθεί προτεραιότητα και πάλι στα θέματα της καθημερινότητας που είναι και το τελικό ζητούμενο των πολιτών από το Δήμο», δηλώνει ο Βαγγέλης Καπούλας.\nΕξ ιδίων κρίνει τα αλλότρια απαντά ο Γιώργος Μουλάς στον Α. Παπατόλια, ότι δήθεν έχει κάνει συμφωνία με τον κ. Μπέο. Συναλλαγές και βρώμικες συμφωνίες ουδέποτε έκανα τονίζει ο Γ. Μουλάς σε όλη την διαδρομή μου όπως μερικοί άλλοι όνομα και μη χωριό. Κρίνουν με τον δικό τους τρόπο που σήμερα η κοινωνία τους καταδικάζει.\nΠαίζει δυνατά και στα κεντρικά ΜΜΕ\nΟ μοναδικός Θεσσαλός υποψήφιος της Νέας Δημοκρατίας παίζει δυνατά και εκτός θεσσαλικών συνόρων. Οχι μόνο με τις προγραμματισμένες κομματικές περιοδείες ανά την Ελλάδα αλλά και με παρουσίες στα κεντρικά ΜΜΕ. Είναι ο νέος παραγωγός που μπορεί να εκφράσει το συλλογικό όραμα της γενιάς του για μια πιο ελπιδοφόρα Ελλάδα κι αυτό φαίνεται πως βρίσκει απήχηση.


Σε καθοδικό σπιράλ η Ελλάδα εκτιμά ο Χρ. Σταϊκούρας\nΣάββατο, 07 Νοεμβρίου 2015 11:10\nΟ κ. Σταϊκούρας εκτιμά ότι το ζήτημα του χρέους θα μπει τελικά στο τραπέζι των διαπραγματεύσεων, «με την υλοποίηση αυτών που αποφασίστηκαν το 2012» (φωτ. αρχείου).\nΣε καθοδικό σπιράλ έχει ξανακυλήσει η Ελλάδα ως αποτέλεσμα της δεκάμηνης διακυβέρνησης από τους ΣΥΡΙΖΑ και ΑΝΕΛ εκτιμά ο βουλευτής της Νέας Δημοκρατίας Χρήστος Σταϊκούρας.\nΗ ΟΙΚΟΝΟΜΙΑ ΣΕ ΚΡΙΣΗ ΟΙΚΟΝΟΜΙΑ ΝΕΑ ΔΗΜΟΚΡΑΤΙΑ


Η Μέγκαν Μαρκλ «πουλάει» περισσότερο από την Ριάνα! | in.gr\ningr > LiFE > Black Strawberry > Η Μέγκαν Μαρκλ «πουλάει» περισσότερο από την Ριάνα!\n7 Μαΐου 2018, 13:06\nΗ Μέγκαν Μαρκλ η οποία σε δώδεκα μόλις ημέρες παντρεύεται τον πρίγκιπα Χάρρι της Μεγάλης Βρεταννίας αποδεικνύεται ένας πραγματικός…κινούμενος θησαυρός για τη βιομηχανία της μόδας.\nΟι στυλιστικές επιλογές της Αμερικανίδας ηθοποιού που κατόρθωσε να οδηγήσει στο βωμό του υμεναίου έναν από τους πλέον περιζήτητους εργένηδες στον κόσμο, αποτελούν παράδειγμα για μίμηση. Χιλιάδες γυναίκες σε όλα τα μήκη και πλάτη της γης σπεύδουν να αποκτήσουν τα ρούχα, παπούτσια και αξεσουάρ τα οποία επιλέγει η Μαρκλ. Ο Ντέηβιντ Λόκχηντ, ιδρυτής του brand οπτικών Finlaynco’s επισημαίνει ότι τα γυαλιά σε σχήμα πεταλούδας με leopard σκελετό και σκούρα τζάμια, που φοράει η Μέγκαν στις πρωινές της εξόδους, έχουν γίνει ανάρπαστα. Τα συγκεκριμένα γυαλιά, πούλησαν στο γυναικείο κοινό πολύ περισσότερο από όταν τα φορούσε η Ριάννα. Η ντίβα της διεθνούς μουσικής σκηνής… ηττήθηκε κατά κράτος από την αμερικανικής καταγωγής ηθοποιό, η οποία σίγουρα δεν διαθέτει την εκθαμβωτική, σέξι της εμφάνιση.\nΗ Μέγκαν είναι απλά μια χαριτωμένη, νέα γυναίκα. Λεπτή, καλογυμνασμένη, με μάλλον αρμονικά χαρακτηριστικά. Οι γυναίκες όμως, όπως δείχνουν τα πράγματα, ταυτίζονται πιο πολύ με το κορίτσι που έκλεψε την καρδιά του άτακτου πρίγκιπα Χάρρι. Η Μέγκαν φοράει συνήθως οικονομικές φίρμες ρούχων, χωρίς όμως να λέει όχι, τώρα που γίνεται και επίσημα μέλος της βασιλικής οικογένειας της Αγγλίας, στους διάσημους σχεδιαστές. Το νυφικό της υπογράφει το δίδυμο Ralph & Russo, ενώ πολλές φορές επιλέγει όπως και η Κέητ Μίντλετον, Alexander Mac Queen. Αγαπημένο της brand, το σκωτσέζικο Strathberry.\n(Η τσάντα της φίρμας που κρατούσε η Μαρκλ ξεπούλησε μέσα σε 11 λεπτά!). Λατρεύει το jumper από τα Marks & Spencer, τα Barbour και τα παλτά Mackage. Την γοητεύει ένα fancy φόρεμα, όπως και οι ψηλοτάκουνες (απαραίτητα μυτερές) μαύρες και μπεζ γόβες…\nΗ Ριάνα γιορτάζει τα τριάντα της χρόνια με ένα μοναδικό εξώφυλλο στην VOGUE την ώρα που η Μέγκαν Μαρκλ, μονοπωλεί το ενδιαφέρον των γυναικών στις τάσεις της μόδας


Ευρωπαϊκό Σύνταγμα - Αλάν Ντιαμέλ: Το σύνταγμα και ο μύθος του ’σχεδίου Β’’\nΤο σύνταγμα και ο μύθος του ’σχεδίου Β’’\nΑλάν Ντιαμέλ, Liberation, 18/05/2005\nΑν νικήσει το «όχι», η Ευρώπη δεν πρόκειται να πεθάνει.\nΘα πρέπει να σταματήσουμε, κι απ’ τη μια πλευρά κι απ’ την άλλη, να κραδαίνουμε σκιάχτρα και να φερόμαστε στους πολίτες σαν σε ένα κοπάδι πανικόβλητων προβάτων.\nΗ έγκριση της συνταγματικής συνθήκης δεν θα σημάνει τη συνθηκολόγηση με την νεοφιλελεύθερη τάξη πραγμάτων, και στις Βρυξέλλες δεν πρόκειται να υψωθούν τα λάβαρα της Γουολ Στριτ.\nΚι η απόρριψή της δε θα σημάνει πως τα ευρωπαϊκά όργανα θα πάψουν να λειτουργούν, ούτε πως η Γαλλία θα καταλήξει στον σκουπιδοτενεκέ της ιστορίας.\nΤο ευρωπαϊκό σύνταγμα δεν είναι ένα προσωπείο, που πίσω του κρύβεται ο λυκάνθρωπος.\nΚι ένα «όχι» δε θα μας μετατρέψει σε χολεριασμένους της Ευρώπης.\nΌσοι προσπαθούν να τρομοκρατήσουν και να εντυπωσιάσουν, το μόνο που πετυχαίνουν είναι να εμφανίζονται κυνικοί και ασυνεπείς: καθώς ήταν όλοι σύμφωνοι να οργανωθεί δημοψήφισμα, πάει να πει πως κι οι δυο πιθανές απαντήσεις είναι εξίσου νόμιμες.\nΤο «ναι» δεν είναι αντικοινωνικό ή αντεθνικό, το «όχι» δεν είναι αντιοικονομικό ή αντιευρωπαϊκό.\nΓια πρώτη φορά εδώ και καιρό (στην πραγματικότητα μετά το 1981), οι Γάλλοι καλούνται να δώσουν μία υπερβολικά απλή απάντηση σε ένα υπερβολικά σύνθετο ερώτημα.\nΚαλύτερα λοιπόν να τους εξηγήσουμε περί τίνος πρόκειται, παρά να ανακοινώνουμε πως η πανούκλα ξανάρχεται.\nΚαθώς, τις τελευταίες δέκα ημέρες, το «όχι» προηγείται και πάλι, αξίζει να ασχοληθούμε με το ζήτημα της επαναδιαπραγμάτευσης της συνθήκης.\nΕίναι ένα ζήτημα που παρουσιάζεται υπερβολικά συχνά με μυθολογικό τρόπο.\nΣτην πραγματικότητα, σήμερα δεν υπάρχει κανένα σχετικό σενάριο.\nΌσοι ισχυρίζονται πως στις θυρίδες ασφαλείας της κομισιόν φυλάσσεται ένα καλά ετοιμασμένο «σχέδιο Β’», λένε παραμύθια.\nΑν στις 29 Μαΐου επικρατήσει στη Γαλλία το «όχι», τα νέα θα αναστατώσουν ολόκληρη την Ευρώπη (και θα αγαλλιάσουν το Λονδίνο), αλλά η διαδικασία επικύρωσης της συνθήκης θα συνεχιστεί στις υπόλοιπες χώρες.\nΗ απόρριψη της συνθήκης από τη Γαλλία θα είναι ένα πολιτικό σοκ πρώτης κατηγορίας, αλλά θα υπάρχουν ήδη δέκα χώρες (μεταξύ των οποίων η Γερμανία, η Ισπανία κι η Ιταλία) που θα έχουν ήδη ψηφίσει «ναι».\nΤο ένα γαλλικό «όχι» δε θα διαγράψει τα δέκα «ναι».\nΜέχρι τις αρχές του καλοκαιριού του 2006, άλλα δεκατέσσερα κράτη-μέλη θα πρέπει να έχουν αποφασίσει.\nΈνα γαλλικό «όχι» θα αλλάξει εκ βάθρων τα δεδομένα, και θα ενθαρρύνει δίχως αμφιβολία κι άλλους να πουν με τη σειρά τους «όχι».\nΤο πιο πιθανό σενάριο θα είναι να έχουμε δέκα εννέα με είκοσι «ναι» και πέντε με έξι «όχι».\nΈτσι λοιπόν, οι είκοσι πέντε αρχηγοί κρατών θα κληθούν να αποφασίσουν περί του «τι μέλει γενέσθαι» από τον Ιούνιο του 2006 και μετά.\nΜέχρι τότε θα ανάψουν οι αντιπαραθέσεις, αλλά η συνθήκη της Νίκαιας θα συνεχίζει να ισχύει, μέχρι να βρούμε τι θα κάνουμε στη συνέχεια.\nΕξάλλου, το άρθρο IV-443 της συνταγματικής συνθήκης προσδιορίζει πως, αν μέσα σε δύο χρόνια η συνθήκη θα έχει επικυρωθεί από τα 4/5 των κρατών-μελών, θα συγκληθεί ένα ευρωπαϊκό συμβούλιο για να εξετάσει την κατάσταση.\nΤότε και μόνο τότε, θα εμφανιστούν τα «σχέδια Β’».\nΤίποτα δεν αποδεικνύει πως κάποιο από αυτά θα μπορεί να υποκαταστήσει την τρέχουσα συνταγματική συνθήκη: θα χρειαστεί εξάλλου ομοφωνία για να αποφασιστεί πως χρειάζεται να ξαναξεκινήσει από την αρχή μία πλήρης διαδικασία εκπόνησης μίας νέας συνθήκης με τα συμπαρομαρτούντα: διαπραγματεύσεις, συμβιβασμούς, υπογραφές, επικυρώσεις, όλα όσα συνέβησαν για το κείμενο που θα τεθεί υπό την έγκριση του γαλλικού λαού στις 29 Μαΐου.\nΑν δε βρεθεί ένας τέτοιος συμβιβασμός, θα αναγκαστούμε να ζήσουμε με τη συνθήκη της Νίκαιας.\nΓια να ισχύσει μία άλλη λύση, θα χρειαστεί ομοφωνία.\nΜερικοί φαντάζονται πως θα αρκέσει να βγάλουμε από το σύνταγμα το τρίτο μέρος (έστω κι αν θα συνεχίσει να επιβιώνει, καθώς αποτελεί τμήμα προηγουμένων συνθηκών).\nΑυτό παραείναι αισιόδοξο.\nΒλέπετε, τα πιθανά ευρωπαϊκά «όχι» (Ολλανδία, Πολωνία, Τσεχία, Ηνωμένο Βασίλειο, ίσως Δανία και Σουηδία), δεν είναι πολύ πιο ομοιογενή από τα γαλλικά «όχι»:\n’Αλλοι (τα σκανδιναβικά κράτη) θέλουν πάνω απ’ όλα να προστατεύσουν το «ευρωπαϊκό κοινωνικό μοντέλο», όπως το κάνει η γαλλική αριστερά.\n’Αλλοι (η Ολλανδία) δίνουν προτεραιότητα στην διαφύλαξη της «εθνικής τους κυριαρχίας», όπως ας πούμε το κάνει ο Φιλίπ Ντε Βιλιέ (Philippe de Villiers),\n’Αλλοι (η Τσεχία και το Ηνωμένο Βασίλειο) θέλουν πιο φιλελεύθερες πολιτικές.\nΘα έχουμε λοιπόν μακρές και τρικυμιώδεις διαπραγματεύσεις.\nΔεν υπάρχει αμφιβολία πως η Γαλλία, ένα κράτος-σύμβολο, το πιο σημαντικό από τα ιδρυτικά κράτη-μέλη, θα έχει τη δύναμη να ακουστεί η φωνή της και να υπερασπιστεί τα συμφέροντά της.\nΟ επόμενος πρόεδρος της δημοκρατίας, που θα διεξαγάγει τις συνομιλίες στο όνομά μας, θα βρεθεί στο επίκεντρο των συζητήσεων.\nΊσως -αν προέρχεται από την αριστερά- να είναι πιο «κοινωνικός» από τον Ζακ Σιράκ (Jacques Chirac).\nΜπορεί όμως και να είναι πιο φιλελεύθερος -αν επί παραδείγματι ονομάζεται Νικολά Σαρκοζί (Nicolas Sarkozy) πράγμα πολύ πιθανό αν συνυπολογίσουμε τη σημερινή κατάσταση στην αριστερά.\nΈνα είναι σίγουρο: έστω κι αν η Γαλλία θα διαθέτει όλες τις νομικές δυνατότητες που έχει σήμερα για να ακουστεί, το πολιτικό της βάρος θα έχει μειωθεί, σε σχέση με εκείνο που είχε στην εκπόνηση της τρέχουσας συνταγματικής συνθήκης.\nΕκτός από το ότι θα ανήκει στο μειοψηφικό μπλοκ (των πέντε ή έξι κρατών-μελών στα είκοσι πέντε) δεν θα ξαναέχει το προνόμιο να αναλάβει την προεδρία της «ευρωπαϊκής συνέλευσης» και θα είναι η πρώτη χώρα που ζήτησε πρώτα μία νέα συνθήκη για να την αρνηθεί στη συνέχεια.\nΜπορεί να είναι αναφαίρετο δικαίωμά της να το κάνει, εξακολουθεί όμως να μην είναι ο καλύτερος τρόπος για να αυξήσει την πολιτική της επιρροή.\nΤο πιθανότερο ενδεχόμενο είναι πως μακροπρόθεσμα, μετά από 8 ή 10 χρόνια, θα εφαρμοστεί πράγματι ένα «σχέδιο Β’».\nΠου όμως δε θα κινείται αναγκαστικά προς την κατεύθυνση που επιθυμούν σήμερα οι Γάλλοι.\nO Alain Duhamel είναι δημοσιογράφος και πολιτειολόγος\nΜετάφραση -Παρουσίαση από το www.ppol.gr


Ορός Ματιών & Στόματος με Υαλουρονικό οξύ Rosveda Hyaluronic Eye Serum 30ml\nΑρχική » ΓΥΝΑΙΚΑ » Ορός Ματιών & Στόματος με Υαλουρονικό οξύ Rosveda Hyaluronic Eye Serum 30ml\nΠροβολές: 1963 Μάρκα: Rosveda\nΓέμισμα ρυτίδων, αντιγήρανση, αναζωογόνηση για την περιοχή των ματιών και του στόματος Το Hyaluronic Eye Serum της Rosveda, παίζει καθοριστικό ρόλο στην αναζωογόνηση και την ανανέωση του δέρματος. Απομακρύνει ρυτίδες και γραμμές έκφρασης γύρω από τα μάτια και τα χείλη. Χάρη στη λεπτή του μοριακή δομή, διεισδύει εύκολα και άμεσα στις βαθύτερες στοιβάδες του δέρματος, με τον ίδιο φυσικό και αποτελεσματικό τρόπο, όπως η φυσική πρωτεΐνη του δέρματος. Προσθέτει υαλουρονικό οξύ και ταυτόχρονα αποτελεί ισχυρό ενισχυτή παραγωγής υαλουρονικού οξέως από τον ίδιο τον οργανισμό μας. Ενυδατώνει και διατηρεί το δέρμα υγιές, νεανικό, αναζωογονημένο, ελαστικό και απαλό. Για όλο το πρόσωπο, αλλά κυρίως γύρω από τα μάτια και τα χείλη. Για όλους τους τύπους δέρματος.\nΑγοράστε 2 ή περισσότερα και πληρώστε το καθένα 32,40€\n--- Επιλέξτε --- Περιοχή ματιών Περιοχή στόματος Γέμισμα ρυτίδων Ενυδάτωση Σύσφιξη Αντιγήρανση\nΤο Υαλουρονικό οξύ παίζει σημαντικό ρόλο στην εμφάνιση του δέρματος και τις λειτουργίες του. Με την πάροδο του χρόνου τα κύτταρα χάνουν την ικανότητα τους να παράγουν υαλουρονικό οξύ, με αποτέλεσμα το δέρμα να γίνεται όλο και πιο ξηρό, χάνοντας τον όγκο και την ελαστικότητά του. Το δέρμα αφυδατώνεται, οι ίνες του κολλαγόνου και της ελαστίνης χάνουν τη δομή τους, με άμεσο αποτέλεσμα, το σχηματισμό ρυτίδων και πτυχών στο πρόσωπο, τα οποία είναι κοινά χαρακτηριστικά της ηλικίας και της γήρανσης.\nΤο Hyaluronic Eye Serum της Rosveda, παίζει καθοριστικό ρόλο στην αναζωογόνηση του δέρματος. Με την ειδική του σύνθεση, το διατηρεί υγιές, ακτινοβόλο, αναζωογονημένο, ανανεωμένο, ελαστικό και παρέχει αντιρυτιδική προστασία για τα χρόνια που έρχονται. Επιτυγχάνει απόλυτη ενυδάτωση, καθώς από τη φύση του, το υαλουρονικό οξύ συγκρατεί το νερό και απορροφά περισσότερο από 1.000 φορές το βάρος του. Βοηθά το δέρμα να απορροφήσει και να διατηρήσει την απαραίτητη υγρασία εντός του κυτταρικού χώρου, ενυδατώνοντάς το και αυξάνοντας τον όγκο και την πυκνότητά του.\nΤο Hyaluronic Eye Serum μεταφέρει τα απαραίτητα θρεπτικά συστατικά στα βιώσιμα κύτταρα του δέρματος. Είναι πλούσιο σε αντιοξειδωτικά στοιχεία και εισχωρεί βαθιά με τον ίδιο φυσικό και αποτελεσματικό τρόπο, λειτουργώντας όπως η φυσική πρωτεΐνη του δέρματος.\n• Μειώνει και σταδιακά εξαφανίζει τις γραμμές έκφρασης γύρω από τα μάτια και τα χείλη\n• Ανανεώνει, αναζωογονεί\n• Προσθέτει και επιπλέον ενισχύει την παραγωγή Υαλουρονικού οξέως από τον ίδιο τον οργανισμό μας\n• Ειδική σύνθεση για την περιοχή των ματιών και γύρω από το στόμα\n• Διεισδύει εύκολα και γρήγορα στις βαθύτερες στοιβάδες του δέρματος\nHyaluronic Acid 75%: Ενυδατικό, υγραντικό. Διεγέρτης ανανέωσης και μεταβολισμού κυττάρων. Αυξάνει την παραγωγή κολλαγόνου.\nApricot Kernel Oil: Ενυδατικό, αναζωογονητικό. Προμηθευτής βιταμινών A, C, Ε. Θρεπτικό, μαλακτικό.\nSea Algae Extract: Βιταμίνη ωμέγα 3. Ενυδατικό, αντιοξειδωτικό. Διεγέρτης ανανέωσης κυττάρων.\nAlpha-lipoic Acid: Αντιοξειδωτικό, αντιγηραντικό, αποτοξινωτικό Παράγοντας μεταβολισμού κυττάρων και αναδόμησης των κατεστραμμένων ιστών του δέρματος.\nEmblica Officinalis Extract: Διεγέρτης κυττάρων, αντισηπτικό, αντιγηραντικό. Πλούσιο σε βιταμίνη C.\nWheat Protein: Ενυδατικό, μαλακτικό, βιταμίνη Ε.\nPaullinia Cupana Extract: Αντιγηραντικό, διεγερτικό κυττάρων, αντιοξειδωτικό.\nRice bran oil: Βιταμίνη E, αντιοξειδωτικό, ενυδατικό, αντιγηραντικό\nVitamin B5: Υγραντικό, αντιγηραντικό. Παράγοντας μεταβολισμού κυττάρων.\nGlycosaminoglycans: Ενυδατικό, αντιοξειδωτικό, αντιφλεγμονώδες, αντιρυτιδικό, θρεπτικό. Παράγοντας μεταβολισμού κυττάρων.\nCitric Acid: Βιταμίνη C. Καθαριστικό, θεραπευτικό, προστατευτικό. Παράγοντας αύξησης παραγωγής κολλαγόνου.\nVegetable Glycerin: Ενυδατικό, υγραντικό.\nCetostearyl Alcohol: Μαλακτική βάση, φορέας συστατικών.\nHelianthus Annuus Oil: Βιταμίνη Ε, θρεπτικό, ενυδατικό, μαλακτικό, αποτοξινωτικό.\nGreen Tea Extract: Αντιγηραντικό, θεραπευτικό. Αντιοξειδωτικό. Αυξάνει την παραγωγή κολλαγόνου\nΕφαρμόστε μερικές σταγόνες Hyaluronic Eye Serum κυρίως στην περιοχή των ματιών και γύρω από τα χείλη, πρωί και βράδυ πριν την εφαρμογή άλλων προϊόντων περιποίησης. Εξαφανίζει σταδιακά τις γραμμές γύρω από τα μάτια και τα χείλη. Συνιστούμε, για καλύτερα και γρηγορότερα αποτελέσματα, λίγα λεπτά μετά την χρήση του ορού, να εφαρμόζετε την Eye Cream, ή την Firm Skin ή την Boto Herbal.\nΔεν χρησιμοποιούμε Hyaluronic Eye Serum όταν είναι πρησμένη η περιοχή γύρω από τα μάτια.\nΓια όλους του τύπους δέρματος. Δεν υπάρχουν αντενδείξεις ή παρενέργειες.\nΚι ομως κανει δουλειά. Απο τα λιγα σερουμ που εχω δοκιμάσει (και εχω δοκιμάσει πολλά και επωνυμα) που κανουν τόσο καλή δουλειά σε τόσο προσιτή τιμή.\nΕίμαι 56 έτων και δεν πίστευα πως θα δω κάποια διαφόρα..το αποτέλεσμα όμως με διέψευσε!!ΕΞΑΙΡΕΤΙΚΟ ΠΡΟΪΟΝ!!\nΚαταπληκτικό serum,τα αποτελεσμάτα φάνηκαν απο την πρώτη εβδομάδα.\nΤην χρησιμοποιω μαζί με την Eye cream και την Boto Herbal.Εξαιρετικά και γρήγορα αποτελεσματα!!Το πρόσωπο μου,εχει αποκτήσει άλλη μορφή!!!Είναι πιο φρέσκο και πιο λαμπερό!!


ΑΛΗΘΕΙΑ: Γιώργος Κωνσταντόπουλος (ΣΕΒΕ): «Αυτή η κυβέρνηση δεν πιστεύει στην επιχειρηματικότητα»\nΓιώργος Κωνσταντόπουλος (ΣΕΒΕ): «Αυτή η κυβέρνηση δεν πιστεύει στην επιχειρηματικότητα»\nΟι εξαγωγές φέτος θα ξεπεράσουν τα 33 δισ. και έχουν αυξηθεί πάνω από 15% από το 2017. Το 2019 όμως δεν φαίνεται τόσο ευοίωνο, ενώ τα δομικά προβλήματα στην ανταγωνιστικότητα των ελληνικών επιχειρήσεων δεν λύνονται.\nΟ κ. Γιώργος Κωνσταντόπουλος, Πρόεδρος του ΣΕΒΕ, μιλά στο mononews.gr για τη σημασία των επενδύσεων στη βελτίωση της ανταγωνιστικότητας και για όσα δεν κάνει η κυβέρνηση για να φέρει τις πολυπόθητες επενδύσεις.\nΜε φορολόγηση επιχειρήσεων στο 54% -συνολικά- και υψηλό μη μισθολογικό κόστος, οι επενδύσεις και η ανταγωνιστικότητα των ελληνικών επιχειρήσεων παραμένουν περιορισμένες…\n➤ Ποια εκτιμάτε ότι θα είναι η πορεία των εξαγωγών το 2019 μετά από τη θετική τους πορεία το 2018;\nΜετά τη χρονιά ρεκόρ των εξαγωγών που ήταν το 2018, το 2019 δεν θα είναι τόσο καλή χρονιά γιατί είναι χειρότερη η παραγωγή, λόγω των καιρικών συνθηκών, αλλά και αμελειών και προβλημάτων που έχει και δεν έχει λύσει η παραγωγική διαδικασία.\nΗ Ελλάδα πρέπει να εστιάσει στο μοντέλο «Παράγω και Εξάγω», δίνοντας ιδιαίτερη έμφαση στην ενίσχυση της εγχώριας παραγωγής με ανταγωνιστικότητα και της υψηλής προστιθέμενης αξίας και αυτό δεν γίνεται χωρίς επενδύσεις.\n➤ Πώς θα μπορούσε να δοθούν κίνητρα για επενδύσεις και να βελτιωθεί η ανταγωνιστικότητα;\nΗ ανταγωνιστικότητα είναι το ζητούμενο και για να την πετύχουμε χρειαζόμαστε καλή απόδοση κεφαλαίων δηλαδή χρηματοδότηση με χαμηλό κόστος. Ωστόσο εκτός από τα υψηλά επιτόκια, σήμερα τα φορολογικά βάρη είναι η μεγαλύτερη τροχοπέδη στην ανταγωνιστικότητα μας αφού η φορολόγηση των επιχειρήσεων φτάνει στο 54% για τις επιχειρήσεις- συνολικά.\nΠολύ ακριβά επίσης, μας κοστίζει το μη μισθολογικό κόστος που ουσιαστικά δεν αφήνει τις επιχειρήσεις να πληρώσουν όπως πρέπει τα καλά στελέχη τους. Το αποτέλεσμα είναι να φεύγουν γιατί βρίσκουν πολύ πιο καλοπληρωμένες δουλειές στο εξωτερικό. Κι έτσι συχνά βλέπουμε τα στελέχη μας να φεύγουν και να πηγαίνουν στους ανταγωνιστές μας. Εκτός από το brain drain υπάρχει το business drain και αυτό ματώνει τις εξαγωγές.\nΔυστυχώς δεν υπάρχει κλίμα φιλικό στην επιχειρηματικότητα και αυτή η κυβέρνηση δεν είμαι πεπεισμένος ότι πιστεύει στην επιχειρηματικότητα. Ό,τι κάνει το κάνει επειδή εξαναγκάζεται, με αποτέλεσμα τελικά να μην λειτουργεί.\nΛένε πως θέλουν επενδύσεις αλλά δεν κάνουν κινήσεις να κινητοποιήσουν τις επενδύσεις. Και επενδύσεις δεν είναι μόνο να έρθουν ξένοι, αλλά να κινητοποιηθούν και οι ελληνικές επιχειρήσεις να επενδύσουν τα κεφάλαιά τους και για να γίνει αυτό θα έπρεπε να δοθούν κίνητρα. Ένα παράδειγμα τέτοιου κινήτρου είναι ο θεσμός των αφορολόγητων αποθεματικών, που θα μπορούσε να λειτουργήσει σε αυτή την κατεύθυνση. Δηλαδή τα κέρδη αντί να λιμνάζουν στις τράπεζες, ως αφορολόγητα αποθεματικά θα τα επανεπένδυαν. Τα φορολογικά κίνητρα πρέπει να συνδέονται με την επενδυτική δραστηριότητα και να δίνονται φορολογικά κίνητρα σε όσους επενδύουν.\nΓι αυτό λέω ότι η κυβέρνηση δεν πιστεύει στην επιχειρηματικότητα γιατί δεν έχει δημιουργήσει μια στρατηγική κινήτρων για επενδύσεις. Τα φορολογικά κίνητρα θα μπορούσαν να αλλάξουν εντελώς το επενδυτικό κλίμα.\n➤ Ποιοι είναι οι σημαντικότεροι κλάδοι για τις εξαγωγές της Βορείου Ελλάδος; Ποια είναι η δράση του Συνδέσμου για την ενίσχυσή τους;\nΗ Βόρεια Ελλάδα είναι η πιο σημαντική περιφέρεια για τις ελληνικές εξαγωγές. Παραδοσιακά ο κλάδος με τις μεγαλύτερες εξαγωγές είναι ο αγροδιατροφικός. Από 10-20% αυξάνονται οι εξαγωγές στα τρόφιμα κάθε χρόνο και σε αυτό το ποσοστό είναι πάντα λίγο υψηλότερα η Βόρεια Ελλάδα.\nΤα μάρμαρα, τα κρασιά, τα ψάρια, οι ελιές, αλλά και όλα τα προϊόντα της μεσογειακής διατροφής, παρουσιάζουν αυξανόμενη ζήτηση καθώς υπάρχει μια διεθνής τάση που κάνει όλο και πιο δημοφιλή τη μεσογειακή διατροφή και μαζί τη ζήτηση για τα ελληνικά προϊόντα.\nΣαν Σύνδεσμος, παρακολουθούμε συστηματικά τις ανταγωνίστριες χώρες, πώς κινούνται, ποια είναι τα πλεονεκτήματά τους, τι παραγωγή έχουν και πώς εμείς μπορούμε να τις ανταγωνιστούμε για να αξιοποιήσουμε τις ευκαιρίες, ειδικά στις αναδυόμενες αγορές.\nΒλέπουμε σε ποιες αγορές κυριαρχούν τα ανταγωνιστικά στα δικά μας προϊόντα και τον επόμενο χρόνο γινόμαστε καλύτεροι.\nΑντιπολιτευτική κατρακύλα στον δήμο Πύδνας-Κολινδρού\n▼ Νοε 26 (29)\n«Αποχαιρετιστήρια επιστολή» του Διευθυντή Α/θμιας ...\nΜΓΣ Πανσερραϊκός – ΣΦΚ Πιερικός Αρχέλαος 62-49\nΣΦΚ Πιερικός Αρχέλαος – ΑΚΕ Πιερίας 69-61\n«Ν. Μακρίδης: Η ενασχόληση με τα κοινά είναι τρόπο...\nΟρφέας Κατερίνης – Προσότσανη Δράμας 16-43\nΡεκόρ συμμετοχών για το “Χριστουγεννιάτικο Χωριό τ...\nΑυτοί είναι οι αριθμοί κλήσης χωρίς χρέωση στην στ...\nΣΦΚ Πιερικός Αρχέλαος - ΑΟΚ Αιγινιακός 55-80\nΠρωταθλητής Νεανίδων ΕΣΚΑΣΚΕΜ ο Πιερικός Αρχέλαος ...\nΑΥΡΙΟ ΤΡΙΤΗ ΚΑΤΑΒΑΛΛΕΤΑΙ Η 5Η ΔΟΣΗ ΤΟΥ ΕΠΙΔΟΜΑΤΟΣ ...\nΑΠΣ Φίλιππος Βέροιας - Ορφέας Κατερίνης 15-21\nΣυντάξεις Δεκεμβρίου 2018. Πότε πληρώνονται.\nΣε εξέλιξη οι διαδικασίες για τη λειτουργία Τμήματ...\nΕΠΕΤΕΙΟΣ 100 ΧΡΟΝΩΝ ΛΕΙΤΟΥΡΓΙΑΣ ΤΟΥ ΣΥΛΛΟΓΟΥ ΛΙΒΑΔ...\nΑρχέλαος Κατερίνης - Άρης Θεσσαλονίκης (ΒΙΝΤΕΟ - Π...\nΤο Γυμνάσιο Μακρυγιάλου στο δίκτυο δημοκρατικών σχ...\n"ΑΙΚΑΤΕΡΙΝΕΙΑ 2018" : ΒΡΑΔΙΑ ΤΙΜΗΣ - "ΑΝΘΡΩΠΟΙ ΤΟΥ...\nΔΙΑΛΕΞΗ ΣΤΟ 5ο ΓΕΛ ΚΑΤΕΡΙΝΗΣ. «Αλληλεπιδράσεις. As...\nΓιώργος Κωνσταντόπουλος (ΣΕΒΕ): «Αυτή η κυβέρνηση ...\nΟι μαθητές της Επαγγελματικής σχολής του ΟΑΕΔ παρο...\nΣτην επόμενη διανομή "Χωρίς Μεσάζοντες": Πορτοκάλι...\nΣΥΛΛΥΠΗΤΗΡΙΑ ΜΗΝΥΜΑΤΑ ΣΦΚ ΠΙΕΡΙΚΟΥ ΚΑΙ ΠΑΛΑΙΜΑΧΩΝ ...\nΜοναδική στιγμή για την πολυετή κοινωνική παρέμβασ...